
Câmpan Verde şi Frumos 


A FOST ODATĂ un împărat sărac, care 
avea un fecior şi trei fete. El lăsă cu limbă 
de moarte ca feciorul său să mărite 
fetele, dar să nu se uite cui le dă. Oricine 
ar veni la împărăție, ziua ori noaptea, să 
le dea pe rând. 

Acuma, într-o seară, după moartea 
împăratului, stăteau câte patru la masă şi 
vorbeau de  trebile împărăției. Când, 
deodată, se lăsă ca din senin o negură 
deasă, iar feciorul de împărat zise către 
soru-sa mai mare să iasă şi să vadă ce 
este. Dar cum ieşi fata afară, pâcla o luă 
şi se duse cu ea, unde, nu se ştie. Fratele 
şi surorile celelalte se mirară de aşa 
întâmplare. 

A doua seară, tot la vremea mesei, 
veni o negreaţă de ciori, care se lăsară pe 
curţi, atât de multe, că nu mai aveau loc. 
Atunci feciorul de împărat strigă la sora 
cea mijlocie să iasă afară şi să 

vadă ce este. Ciorile o luară şi se duseră 
cu dânsa. 

A treia seară se stârni un vuiet grozav 
şi-o vântoasă năprasnică veni. Feciorul iar 
trimise pe sora cea mai mică să vadă ce 
este, dar vântoasa o luă şi se duse cu 
dânsa. 

Rămânând singur şi pustiu, feciorul 
de-mpărat s-a întristat mult şi 1-a prins o 
jale grozavă şi-un dor de surorile lui. 

Se hotări atunci să se ducă după ele, 
să le găsească. îşi luă un buzdugan în 
mână şi purcese pe cale. Dar tot mergând 
el aşa, numa' ce-şi luă seama că nu şi-a 
încercat puterile niciodată, să vadă cât ar 
zvârli de departe cu buzduganul. Aruncă 
buzduganul înainte şi izbi pe o babă care 
mergea la apă. Baba îl blestemă cu foc, 
zicându-i: 

— Dragu' mătuşii, loane, să nu-ţi iasă 
sufletul din oase, până ce nu te-oi bate cu 
Câmpan Verde şi Frumos, şi nici odihnă să 
n-ai până atunci! 

Auzind aşa blestem, se mâhni lonică, 
feciorul de împărat, şi părăsi calea 
surorilor, luându-se după Câmpan Verde 
şi Frumos. 

A mers el mult prin pustietăţi 
nestrăbătute, în depărtări nemaivăzute 
de firea omenească, şi-a ajuns la nişte 
codri mari şi bătrâni. 

Când a intrat în codru, s-a înnoptat. 

Tot mergând aşa, pe dibuite, numai ce 

văzu O 


zare de foc, care pierea şi iar se ivea. Cu 
gândul că acolo o fi Câmpan Verde şi 
Frumos, ajunse la un foc mare de trei 
stânjeni de lemne, care ardea cu nişte 
vâlvori cât casa. împrejurul focului era 
încolăcit de trei ori un balaur. 

— Bună vremea, boieri mari, zise 
băiatul. 

— Mulţumim dumitale, băiete loane, 
răspunse balaurul. Dar ce vânt duşman 
te-a împins pe-aici, unde n-a ajuns nici 
picior de om pământean, până acum? 

Feciorul de împărat îşi spuse păsul, 
apoi întrebă pe balaur dacă nu cumva are 
vreo ştiinţă unde sălăşluieşte Câmpan 
Verde şi Frumos. Balaurul zise că a umblat 
lumea şi-n lung şi-n curmeziş, dar de 
numele ăsta n-a mai auzit. 

— Dar, zise el, să chem lighioanele 
din 
împărăţia mea, că poate o şti vreuna. 

Şi balaurul a şuierat o dată şi a început 
să curgă o gloată mare de lighioane mari 
şi mici, care erau sub stăpânirea lui, dar 
nici una din ele n-a avut vreo ştire despre 
Câmpan Verde şi Frumos. 

Atunci balaurul îl îndreptă pe lonică, 
feciorul de împărat, la fratele lui ăl 
mijlociu. 

Ducându-se pe cale, lonică numa' ce 
vede un lup cu un picior rupt şi vru să 
repeadă baltagu-n el, ca să-l omoare; 
dar deodată, spre mirarea lui, auzi cum 

lupul îi zise cu grai omenesc: 
— Băiete loane, nu mă ucide, ci mai 


bine 
leagă-mi piciorul în lopăţele şi mă unge 
cu unsoare, 


că vreodată ţi-oi prinde şi eu de bine. 

Feciorul de-mpărat făcu aşa cum grăi 
lupul şi apoi auzi dihania zicându-i: 

— Când te-i gândi la mine, să ştii că 
sunt lângă 
tine! 

Tot mai mergând el pe cale, întâlni o 
cioară cu aripa ruptă. El vru s-o omoare, 
dar cioara îl rugă întocmai ca lupul, să-i 
dea o mână de ajutor şi să-i lege aripa, că 
i-o fi spre folos. 

Ionică făcu aşa şi pasărea îi mulţumi, 

zicând: 

— Când te-i gândi la mine, o să fiu 

lângă tine! 

Apoi purcese iar pe cale feciorul de- 

mpărat, şi 
merse, merse, până ce se făcu noapte, 
într-o pădure uriaşă. 

Acolo, departe de tot, zări o licărire de 
foc şi se îndreptă spre ea. 

Când ajunse, văzu un foc mare de 
şase stânjeni de lemne, iar împrejurul 
focului, un balaur  înfricoşător era 
încolăcit de şase ori. 

Dacă ajunse acolo, lonică grăi: 

— Bună vremea, mici copii! 

— Mulţumim dumitale, băiete, 
răspunse 
balaurul. De te-a învăţat cineva, bine ţi-a 
priit, de-i fi 

făcut de capul tău, bun cap ai avut, că de 
nu ziceai aşa, te mâneam. (Pasămite că 
pe băiat îl învățase balaurul dintâi.) Dar 
ce vânt te-a aruncat pe-aici? Că prin 
partea asta nici pasăre cerească nu poate 
vieţui, darmite om pământean? 

Feciorul de-mpărat îi povesti totul, 
apoi îl rugă să-i dea vreo ştiinţă despre 
Câmpan Verde şi Frumos. 

Dar degeaba! Nici balaurul, nici 
potopul de vieţuitoare pe care le-a 
chemat n-au ştiut nimic. 

L-a îndreptat însă la fratele cel mai 

mare. 

Pe acela l-a găsit stând împrejurul 
unui foc de doisprezece stânjeni, încolăcit 
de douăsprezece ori. 

Balaurul l-a întrebat, ca şi ceilalţi doi 
fraţi, ce caută; apoi aflându-i păsul şi 
neştiind nimic despre Câmpan Verde şi 
Frumos, a chemat şi el vieţuitoarele de 
sub stăpânirea lui. Dar nici una n-a fost în 
stare să-i dea vreo lămurire. 

Atunci balaurul zise: 

— Ei, băiete loane, de-acum să mai 
stai niţel, 
până oi mânca. 

Şi aduse şase buţi cu vin, şase care de 
pâine şi şase ialoviţi! grase. Apoi zise 
feciorului de-mpărat: 

— De nu m-oi sătura cu toate astea, 
am să te 
mănânc negreşit şi pe tine! 


1 Ialoviţă (moldovenism) — vacă. 


Pe când sta la masă, veni un ciocârlan 
şchiop. Balaurul îl întrebă de ce a întârziat 
aşa. 

— Să am iertăciune, măria ta, zise el, 
dar am fost cale-ndepărtată! 

— Dar de Câmpan Verde şi Frumos n-ai 
auzit? 

— Cum să n-aud? răspunse ciocârlanul. 
Că chiar de la grajdul lui am pornit, unde 
unul din argaţi m-a lovit c-un măturoi 
peste picior, că d-aia sunt şchiop. 

Balaurul atunci îi porunci numaidecât 
să ia îndată pe lonică şi să-l ducă tocmai 
acolo. Dar ciocârlanul se văita că e şchiop 
şi nu poate să plece. Dar porunca era 
neclintită. Când a fost să plece, balaurul 
i-a spus feciorului de-mpărat: 

— Bagă de seamă, să nu te înşele, că 


el are să te 
ducă până la o apă lată, de unde se văd 
seraiurile lui 
Câmpan Verde şi Frumos, ca o stea 
numai, şi e) să 
vrea să te lase. Dar tu să spui că nu le vezi 
deloc când 
ţi le-o arăta. Şi atunci are să te ia sub 
aripă, are să te 
suie în înaltul cerului şi are să te lase pe 
pământul lui 


Câmpan Verde şi Frumos. 

Ionică mulțumi  balaurului pentru 
poveţe şi pentru ajutor şi porni cu 
ciocârlanul la drum. Tot mergând aşa pe 
cale, găsiră o mreană pe care o zvârlise 
un val pe uscat şi se zbătea de moarte, 
săraca! lon vru s-o prindă şi s-o 
mănânce, dar ea îi zise, cu grai omenesc: 

— Băiete loane, nu mă omori; carnea 


mea îi ca 
iasca şi n-ai să alegi nimic de ea. Du-mă 
în baltă şi 


ţi-oi prinde vreodată bine. 

Feciorul de-mpărat făcu aşa. Apoi 
porniră iar înainte, până ce ajunseră la o 
apă mare. Ciocârlanul arătă în partea 
cealaltă seraiurile lui Câmpan Verde şi 
Frumos. Băiatul lonică spuse că nu le 
vede. 

Atunci ciocârlanul îi şterse o palmă şi îl 
luă sub aripă, înălțându-se cu el în slava 
cerului şi apoi pe pământ. Ajungând la 
Câmpan Verde şi Frumos, îl găsi dormind 
în leagăn. Se culcă lângă dânsul şi 
feciorul de-mpărat. 

Când s-au sculat amândoi deodată, 
Câmpan Verde şi Frumos 1-a întrebat: 

— Să ne luptăm, în săbii să ne tăiem, 
ori să ne 
prindem fraţi de cruce? 

Feciorul de-mpărat zise: 

— Mai bine să ne prindem fraţi de 

cruce! 

Şi-au vieţuit amândoi laolaltă, în pace 
şi bună înţelegere, vreme îndelungată, 
până ce, venindu-i vremea lui Câmpan 
Verde şi Frumos ca să se ducă la biserică, 
într-una din zile chemă pe fiul de-mpărat 
şi-i zise: 

— Frate lonică! Uite toate cheile de la 
toate 
odăile, să umbli prin toate, numai în 
fundul casei, la 
uşa care e legată c-un tei şi c-un curmei, 
să nu 

umbli, că de-amândoi o fi rău. 

Feciorul de-mpărat umblă prin toate 
odăile şi când ajunse la uşa legată c-un tei 
şi c-un curmei, se întrebă ce să fie. Intră şi 
acolo şi văzu că în mijlocul odăii era legat 
un stâlp de fier: iar pe stâlp era legat un 
zmeu de tatăl lui Câmpan Verde şi 
Frumos. 

Când îl văzu zmeul pe băiat grăi: 

— Dă-mi o cofă de apă, să beau, că 
mult bine ţi-oi face! 

Feciorul de-mpărat, milos la inimă, i- 
dat. Pe urmă zmeul i-a mai cerut înc 
una; băiatul i-aduse cam cu grijă. 

Cum a băut zmeul apă, s-a scuturat o 
dată şi a sfărâmat stâlpul de care era 
legat şi s-a dus de s-a culcat în leagănul 
lui Câmpan Verde şi Frumos. 

Când a venit Câmpan, nu mai ştia de 
ciudă văzând pe zmeu în leagăn şi a 
priceput că de la feciorul de-mpărat i-a 
venit necazul. 

Când s-a trezit zmeul, a ieşit afară şi a 
săpat o fântână în deal şi alta în vale; cea 
din deal, seacă, răspundea la cea din 
vale. 

Apoi, luă două cofe de fier şi puse pe 
Câmpan Verde şi Frumos la canon, să 
care apă din fântâna din vale, să umple 
pe cea din deal; iar pe feciorul de împărat 
îl puse herghelegiu. 

Aşa trecură multe zile, pline de amar şi 

de trudă. 


12 


a 
ă 


Dar într-o zi, feciorul de-mpărat, vrând 
să scape pe Câmpan Verde şi Frumos de 
la canon, alese doi cai buni din herghelie, 
se duse la dânsul şi-i zise: 
= Măi Câmpan Verde şi Frumos, mergi 
cu mine? 

— Da' cum să nu merg? zise el. 

Atunci încălecară pe cai şi plecară. 
Dar calul zmeului necheză năprasnic în 
grajd. Zmeul îl auzi şi îi grăi: 
> Câinii carnea să-ţi mănânce, ciorile 
sângele să-ţi bea, de ce nechezi aşa? Au, 
n-ai ce bea şi ce mânca? 

— Ba am, stăpâne, şi prea am, dar 
feciorul de împărat ţi-a furat pe Câmpan 
Verde şi Frumos, răspunse calul. 

— Am vreme să cânt un cântec, să joc, 
să beau o cafea, să trag un ciubuc, şi de 
ajuns să-i ajung? întrebă zmeul. 

— Ai şi prea ai, răspunsu-i-a calul. 

Zmeul cântă un cântec, îi trase un joc, 
bău o cafea, trase un ciubuc şi încalecă 
pe cal. într-o clipită îi ajunse pe fugari şi-i 
aduse la locurile lor. Apoi îi zise lui lonică, 
feciorul de-mpărat: 

— Vezi, să nu mai faci a doua oară 
asta, că nu te 
mai iert! 

După o bucată de vreme, feciorul de- 

mpărat 

alese doi cai şi mai iuți, luă pe Câmpan 
Verde şi Frumos şi începură să gonească. 

Dar zmeul îi ajunse şi de data asta; pe 
feciorul de-mpărat îl tăie în bucățele, iar 
pe Câmpan îl aduse la osândă. 

Pe când trupul ciopârţit al lui Ionică 
zăcea în mijlocul drumului, veni un cârd 
de ciori, luară din el fiecare câte o 
bucăţică în cioc şi se duseră acasă la 
stăpâna lor. 

Acum, la una se nimerise degetul cel 
cu inelul şi fiind aproape de fereastră o 
văzu stăpâna lor ciocănind în inel. 
Stăpâna ciorilor atunci ieşi iute afară, căci 
cunoscuse inelul lui frate-său. 

Pe urmă, întrebând cioara unde a 
găsit inelul acela, îi zise să i-l dea ei. 
Cioara spuse că 1-a găsit pe pământul lui 
Câmpan Verde şi Frumos. 

Atunci, stăpâna lor degrabă a 
trâmbiţat de s-au strâns toate ciorile, 
poruncindu-le să aducă toate bucăţile de 
carne şi ciolane, ba să se ducă să soarbă 
şi sângele din pământ. 

Ciorile, cât te-ai şterge la un ochi, au 
adus toate bucăţile, iar sora lui lonică a 
pus bucăţică lângă bucăţică, 1-a întrupat 
pe de-a-ntregul, apoi 1-a spălat cu apă 
moartă şi 1-a stropit cu apă vie. 

Atunci a sărit în picioare feciorul de- 
mpărat, de trei ori mai frumos de cum 
fusese înainte. Apoi grăi: 

— Lung somn am dormit, surioară 
dragă! 
— Ai fi dormit mult şi bine, frăţiorul 
meu, dacă nu eram eu pe-aici. Dar ce 
cătaşi la hainul de zmeu? îl întrebă sora lui. 
Feciorul de-mpărat, cu multă obidă îi 
povesti toate şi-i zise că trebuie să scape 
de canon pe Câmpan Verde şi Frumos, 
care numai de pe urma lui îndură osânda 
zmeului. Dar sora lui îi zise: 
— Frăţioare dragă, n-o să poţi scăpa cât 


lumea şi 
pământul pe Câmpan Verde şi Frumos, 
afară numai 
dacă ai putea să capeţi iapa babei 
hodoroagă, 

nevăzută,  neauzită, din  smârcurile 
mărilor, în 


adâncul zărilor. 

Auzind una ca asta Ionică, feciorul de- 
mpărat, a oftat greu, din fundul inimii şi 
porni spre latura pământului, încotro îi 
arătă sora lui. Cât o fi mers el nu pot să vă 
dau bine seama, dar nu ajunge cineva aşa, 
cu una cu două, în smârcurile mărilor, în 
adâncul zărilor. 

Baba avea o ogradă mare şi-n toţi parii 
de la gard era câte un cap de om: numai 
unul n-avea şi cât ţi-era ziulica de mare se 
văicărea şi cerea: cap! cap! 

Băiatul, cum ajunse, se trânti pe prispa 
casei, iar . când ieşi baba din casă îl 
întrebă: 

— Da' ce cauţi pe-aici, flăcăiaşul 
maichii? 

— Slujbă caut, mătuşă, răspunse lonică. 
— Apoi, iacă, dacă vrei să te bagi la 
mine, ai 

să-mi paşti o iapă doar, şi-ncolo nimic. Să 
mi-o duci în trei seri la iarbă şi, dacă mi-oi 
aduce-o, ţi-oi da, pe alese, un cal din 
grajdul meu; dacă nu, unde-ţi stă capul, or 
să-ţi stea şi picioarele! 

Băiatul primi cu inimă bună şi, după 
ce mancă ce-i puse baba pe masă, se mai 
dete niţel, aşa pe prispă, ca să mai 
aţipească până o scăpata soarele, că iapa 
mergea la iarbă după apusul soarelui. 

Baba, cum se însera, se vâri în grajd şi 
luă iapa la bătaie cu un bici de foc, 
poruncindu-i să se ascundă bine. Pe urmă 
sculă pe băiat şi-i dete în primire iapa. 
Băiatul se sui călare pe ea, da' cum a 
făcut, cum a dres, nu ştiu, că deodată 
începu să moţăie călare, apoi adormi de-a 
binelea. 

Când s-a trezit, era călare pe căpăstru 
şi cu mâinife-n buruieni. Atunci prinse a 
zice: 

— Vai de mine şi de mine! M-a mâncat 


fript 

baba. Barem de-ar fi lupul bătrân pe-aici, 
el poate ar 
fi văzut-o. 


Iată şi lupul atunci grăind: 
— Ce-i, lonică? 
— Ce să fie, răspunse el, iapa babei 
nu-i! 
— Ei, lasă, nu te frământa cu firea! Hai 
acolo şi ţine căpăstru-n mână, îi zise 
lupul. Vezi colo, pe dealul ăla, o turmă de 
oi? lapa babei s-a făcut mioară albă. Eu m- 
oi ciurdi pe toate lăturile şi voi lua-o la 

goană; iar când ăi vedea că fuge tare, 
atunci să suni din frâu şi să strigi: „Tpru! 
Tpru, iapa babei şi c-un mânz!" Atunci ea 
o să fie în frâu, iar tu încalecă pe ea şi-ţi 
cată de treabă. 

Băiatul făcu întocmai. 

Când ajunse acasă, baba îi ieşi în 
prag, făcută numai catran şi-i zise: 
= Ai păscut iapa? 
= Am păscut-o, răspunse băiatul. 

— Ai adăpat-o? 
— Am adăpat-o. Bine-ţi pare, mătuşă? 
— Bine, cum să nu-mi pară bine? 

Dar când a intrat baba-n grajd, după 
ce s-a dus băiatul să se odihnească, vai 
de spinarea iepei! A bătut-o până n-a mai 
putut baba şi apoi i-a zis: 

— Vezi, să dea dracu' să te mai 
găsească Şi 
mâine, că te omor în ciomege. 

A doua seară iar se duse băiatul cu 
iapa la iarbă şi iar se pomeni adormit. 
Atunci se gândi la cioară şi cioara îi spuse 
că iapa se bate cu capul de toartele 
cerului; apoi îi zise să aştepte. 

Şi cioara stârni toate ciorile şi de-aici 
se pormiră vântoasele şi alungară iapa 
care se făcuse o stâncă! vânătă cu doi pui 
după ea. 


1 Statică — cioară. 


Băiatul, când o văzu, îi zise: „Tpru! 
Tpru, iapa babei cu doi mânji!" (că iapa 
mai făcuse un mânz). 

Acasă, baba îl primi cu bucurie pe faţă 
şi cu veninul în inimă. 

A treia seară, iapa s-a făcut o mreană 
şi s-a scufundat în fundul mărilor, dar 
băiatul s-a gândit la peştele pe care îl 
scăpase de moarte şi peştele i-a scos 
mreana la țărm şi el i-a pus apoi 
căpăstrul în cap zicându-i: „Tpru! Tpru, 
iapa babei cu trei mânji", că pasămite 
iapa făta pe fiecare seară câte un mânz. 

Apoi au pornit acasă. Baba, când i-a 
văzut, era să plesnească fierea-n ea de 
ciudă, dar s-a potolit şi s-a arătat 
bucuroasă de argatul ei. Pe urmă grăi lui 
lonică: 

— Acu', dragul mătuşii, mai odihneşte- 
te până 
mâine şi mâine-ţi voi plăti, precum ne-a 
fost vorba. 

După ce adormi băiatul, baba a intrat 
în grajd şi a spintecat pe toţi mânijii, le-a 
scos inimile şi le-a băgat pe toate în iapă. 
Apoi a luat un bici de foc şi din mânji a 
făcut cai frumoşi şi din iapă făcu un ogar 
şi-i băgă biciul de foc într-o ureche. 

Dar pe când dormea, lonică se 
pomeni lângă el cu fata babei — că baba 
avea şi-o fată mare — şi scuturându-l îi 
zise: 

— Dacă m-ai lua dumneata, eu ţi-aş 
spune e) 
vorbă şi n-o să-ţi pară rău!! 

El răspunse: 
— Eu n-am îndrăznit să-ţi spun 
cuvântul ăsta până acum, că de... mi-erai 
stăpână, da' mi-ai plăcut mult şi te iau, 
numai să vrei. 
— Vreau, cum să nu vreau! zise fata. 
Bagă de seamă la ce-ţi spun... 

Şi-i spuse ce-a făcut mamă-sa cu caii 
şi cu iapa din grajd. 

Apoi mai zise: 

— Vezi să nu te îmbie cu vreunul din 


caii ăia 
frumoşi, că n-ai să mergi cu el călare 
decât până la 
poartă şi acolo cazi de pe el şi nu mai dai 
nici măcar 
dintr-un deget. Tu să nu iei nici unul, ci 
să te duci 
după grajd, să pui mâna pe lanţul ogarcei, 
s-o iei şi 
pleci cu ea. Orice ţi-ar mai toca mama, tu 
să te faci 
niznai. 


Aşa şi făcu băiatul la alegere. lar 
baba, când văzu una ca asta, începu să se 
schimonosească şi cu multă prefăcătorie îi 
zicea că să nu se orbească până într-atâta 
şi să ia un cal bun şi vrednic de el, că nu 
vrea să plece cineva de la ea nemulţumit. 
Dar băiatul porni cu ogarca de lanţ. 

Atunci ieşi din casă şi fata cu 
bocceaua plină în mână şi zise babei: 

— Am avut şi noi o slugă bună, lasă- 
mă să-l 
petrec până mai încolo. 

Baba, de ciudă, nu zise nimic, dar vru 
să otrăvească ogarca, însă băiatul puse 
mâna pe o ciozvârtă de târnaţ şi păli pe 
babă o dată aşa de bine, că o lăsă 
lungită. 

Apoi porni cu fata şi cu ogarca pe 
poartă; iar baba se sculase şi striga în 
urma fetei: 

— Vino-napoi, draga mamei, să nu te 
lovească 
şi pe tine şi să păţi şi tu ca mine! 

Băiatul îşi vedea de-ale lui; scoase 
biciul.din urechea ogarcei şi o făcu mai 
frumoasă cum nu fusese niciodată. După 
aceea încălecand zise fetei să se urce 
îndărăt, şi fiind tot cu ciozvârta-n mână, 
lovi iapa o dată straşnic peste gură; apoi, 
cât ai răsufla, fu la curţile lui Câmpan 
Verde şi Frumos. îl luară şi plecară, dar 
calul zmeului rancheză o dată din grajd 
aşa de tare, că ţiuiră trei ceasuri palaturile 
de zamfir, iar zmeul sări din pat şi răcni la 
el: 
— Ce e, mânca-ţi-ar carnea câinii şi ți- 
ar bea sângele ciorile! N-ai ce bea şi ce 
mânca? 
— He, he, stăpâne, răspunse calul, am 
şi prea am ce bea şi ce mânca, dar 
feciorul de-mpărat ţi-a furat pe Câmpan 
Verde şi Frumos. 

Zmeul tot mai întrebă: 

— Am când să cânt un cântec, să joco 


dată, să 
beau o cafea, să trag un ciubuc şi de 
ajuns să-i 
ajung? 

— Ai când să cânţi un cântec, să joci 


un joc, să 
bei cafea, să tragi un ciubuc, dar de ajuns 
nu i-ai mai 


ajunge cât lumea! 

Zmeul atunci se repezi pe cal şi se 
aşternu drumului cu el. 

Feciorul de-mpărat o luase mai 
domol, aşa că zmeul mai pe sub seară îi 
ajunse, dar nu putea urca acolo, în înaltul 
cerului, unde erau Câmpan şi lonică. 
Atunci iapa necheză din înălţimea unde se 
afla şi grăi către calul zmeului: 

— Cal de zmeu şi fiu al meu, trânteşte 
pe 
stăpânul tău de-l fă praf şi pulbere şi vino 
la stăpânul 
meu, că ţi-o da să şezi până în piept în fân 
cosit din 
postul Sâmpietrului şi grăunţe cât ăi vrea! 

Şi calul zmeului ascultă şi făcu aşa. De 
zmeu nu se alese nici praful, când căzu; 
iar lonică, feciorul de-mpărat şi cu 
Câmpan s-au întors la seraiurile lor şi au 
petrecut zile îndelungate în pace 
netulburată. 

Şi aici se sfârşeşte povestea mea. 


POVESTE POPULARA ROMÂNEASCA 


Zâna de pe tărâmul florilor 


DEMULI... DEMULI, de nu se mai ştie 
când, trăia într-o lăture a pământului un 
om sărac lipit. Şi pe lângă celelalte toate, 
mai avea şi o piază-rea afară din cale. Pe 
tot ce punea mâna, îi ieşea tot pe dos şi 
cu ponos. 

Văzând el că mântuire nu e şi că 
acasă cei şase copii ţipau toată ziulica de 
foame, se luă de gânduri. 

La o vreme era chiar să-şi facă 
seama, dar gândindu-se ce amar de 
deznădejde ar fi rămas în urmă, se lăsă în 
voia ursitei, plecându-se iar sărăciei, până 
ce odată, nemaiputând răbda, luă un 
topor şi plecă în lume, cu gând să omoare 
sărăcia. Şi a plecat omul la drum. 

Tot mergând el aşa, pe-o cărare 
strâmtă, la marginea unei păduri bătrâne 
şi îndepărtate întâlni un unchiaş, cu o 
barbă de argint, cu ochi blânzi şi cu 
vocea blajină. 


22 


= Dar unde te duci, măi creştine, aşa 
necăjit? 

— Mă duc, moşule, să omor sărăcia, pe 
unde-oi găsi-o, că uite-aşa şi-aşa şi-aşa, 
spuse omul tot ce avea pe inimă. 

Şi grăi bătrânul: 

— Du-te acasă, omule, pune şi tu un 
pogon de 
grâu şi să vezi ce-o să răsară. Dar să-l 
îngrijeşti bine! 

Auzind acestea, omul se întoarse 
acasă şi făcu întocmai după cum îl 
povâăţuise unchiaşul. 

Şi atunci văzu că răsare nişte grâu des 
ca peria şi cu spicul de aur. 

De teamă ca nu cumva păsările cerului 
să-i fure vreun spic, omul puse de pază pe 
cei trei băieţi ai lui. Unul la capăt de loc, 
altul la celălalt capăt, iar cel mic păzea la 
mijloc. 

Cum păzea aşa, băiatul cel mic văzu o 
cioară că vine şi ia un spic. El se repezi 
atunci după ea zicându-i: 

— Cioară, cioară, dă-mi spicul, că tata 
mă 
omoară! 

Dar cioara, de unde! 

Mai merse ce mai merse băiatul după 

ea şi iar: 

— Cioară, cioară, dă-mi spicul, că tata 
mă 
omoară! 

Şi tot aşa mereu, până ce băiatul, tot 
mergând după ea, s-a pomenit departe, 
într-un loc pustiu, de 

unde nu se zărea nici scânteie de lumină. 

Dar el tot nu băga de seamă aceasta 
şi se ţinea mereu după cioară, străbătând 
în goană câmpuri nemaiumblate, locuri 
nemaivăzute,  pustietăţi nebănuite de 
mintea omenească. 

lar când soarele da în de seară, 
ajunse la o pădure mare, care se întindea 
cât vedeai cu ochii. A intrat în pădure 
băiatul şi, cu cât se afunda mai mult în 
inima ei, cu atât întunericul creştea, până 
ce, de la o vreme, nu se mai zărea nici 
cărare, nici nimic. Frunza deasă a 
copacilor înalţi până la toarta cerului nu 
lăsa să se vadă nici un petec de cer, nici o 
sclipire de stea. Şi tot în afundul pădurii 
nici un viers de pasăre nu străbătea, nici 
un freamăt de frunză. 

Dintru întâi, băiatul a cam început să 
tremure de spaimă, văzându-se în atâta 
grozăvie de  pustietate, fără nici o 
nădejde de scăpare. Dar mai târziu, tot 
mergând aşa, pe dibuite, mai prinse o 
fărâmă de inimă, tuşi de câteva ori, 
fluieră şi dete un chiot. Codrul adormit 
gemu prelung şi apoi iar se adânci în 
tăcerea lui de mormânt. 

Tot mergând mereu pe  dibuite, 
zgâriindu-şi mâinile şi obrajii, sfâşiindu-şi 
straiele, băiatul mamei iacă zăreşte 
departe-departe o lumină mică, mică de 
tot, care pierea şi iar se ivea. 

Apucând într-acolo, cu chiu cu vai 

ajunse la un 

foc, lângă care dormea, pe sforăite, un 
zmeu mare. 

Cam cu frică se apropie de foc şi 
începu să se încălzească, până se învioră 
de-a binelea şi începu să joace de bucurie. 
Odată nu ştiu cum se făcu şi atinse coada 
zmeului. Dihania sări din somn şi, văzând 
pe băiat împietrit de groază, îl întrebă ce-i 
cu el. 

Băiatul, cu multă frică şi tremurând, 
spuse tot, din fir şi până-n aţă. Cum 
păzea grâul lui tată-său, cum s-a luat 
după cioara ce-i furase un spic, cum s-a 
rătăcit prin pustietatea asta, în sfârşit, 
toate. 

Zmeul, dacă auzi spusa băiatului, îi 

zise: 

— Vrei să mergi cu mine? 

— Merg. Merg oriunde, numai îndărăt 
acasă nu mă mai întorc, că mă omoară 
tata din bătăi. 

Zmeul îl luă cu sine şi porni la curțile 
lui cele pline de strălucire. Acolo îi arătă 
lui toate bogăţiile lui nemărginite. 

L-a dus la grajdul lui de aramă, unde 
se aflau cai năzdrăvani, i-a arătat ieslele 
lui pline cu jăratic; şi mai ales calul care 
avea douăzeci şi patru de aripi şi trei 
inimi în el. L-a dus apoi de i-a arătat 
împrejurimile acareturilor: oborul plin de 
turme, grădina plină de pometuri, care 
aurii, care brumării, care în pârgă, care 
coapte, care răscoapte; i-a arătat iazul în 
care peştii se băteau toată ziua în razele 
călduţe ale soarelui. L-a băgat prin toate 
cămările 

palatului, unde se găseau avuţii fără 
număr; 1-a dus în odaia cu bani, în odaia 
de mâncare, unde erau toate lucrurile 
numai de argint şi aur; l-a dus în 
pivnițele palatului, unde erau strânse buţi 
fără număr, cu vin uitat de vechi; în 
sfârşit, zmeul i-a arătat tot ceea ce avea 
şi care nu e dat să aibă toţi muritorii. 
Băiatul, când a văzut atâtea minunăţii, n- 
avea ce să zică de bine ce-i părea. 

Nu era lucru pe care să nu-l zică 
zmeul şi el să nu-l facă dintr-o clipeală. 

Au petrecut ei aşa vreme de vreo 
zece ani; până ce i s-a făcut băiatului de- 
nsurat. Atunci zmeul, simțind ce vrea, îl 
luă şi-i zise: 

— Du-te la iaz şi ascunde-te-n stuh. 
Când ăi vedea că se pogoară trei zâne, că 
se dezbracă şi se aruncă în iaz să se 
scalde, atunci să te repezi s-apuci o 
cămaşă de-a lor, şi-apoi vino-ncoace. Dar 
să nu te pună păcatele să te uiţi înapoi, 
orice-ar zice ele. 

S-a dus flăcăul şi a făcut după cum îl 
povăţuise zmeul. Ajungând la iaz, s-a 
ascuns în stuh şi a prins să aştepte. 

Pe când sta el acolo, numai că se 
simte un freamăt prin stuh, de părea o 
boare plină de miresme şi văzu trei zâne 
care se lăsau din văzduh, albe ca zăpada 
şi frumoase ca soarele. După ce s-au lăsat 
pe pământ, au început să se dezbrace de 
veşmintele lor 

tesute cu aur şi cu mărgăritar. Apoi şi-au 
aruncat cămeşile lor subţiri ca pânza 
păianjenului. 

Ce să vă mai spun eu? Flăcăul, uimit 
de frumuseţea ce-i sta în faţă, îşi pierduse 
firea. După ce şi-a venit în sine, se scoală 
de acolo, înşfacă o cămaşă de-a zânelor 
şi goană, băiete! 

Zânelor nici nu le trăsnea prin cap că 
au -să păţească ceva şi se daseră la 
zbenguială prin apa călduţă şi limpede. 

Când văzură năpasta, repede săriră 
pe mal şi prinseră a se îmbrăca, dar cea 
mai mare nu-şi găsea cămaşa. Dacă văzu 
aşa, unde începu să mi se jelească, de 
uda pământul şi unde începu să-şi smulgă 
cosiţele de aur,  străduindu-se să 
înduplece pe băiat cu vorba, doar s-o uita 
îndărăt, ba că „o să te iau de bărbat", ba 
că „numai uită-te niţel îndărăt şi vezi 
podoabele ce-ţi dau!", în sfârşit, cu şoşeli 
şi cu momeli, băiatul întoarse capul. 
Atunci zâna îi înhaţă cămaşa, îi trase două 
palme, de-i trosniră urechile şi apoi se 
ridică în slava cerului, lăsându-l pe flăcău 
bleojdit! şi cu gura căscată, uitându-se 
cum i-a scăpat norocul din mână. 

Când îl văzu zmeul venind singur şi 

plouat, 


1 Bleojdit — cu privirea pironită. 

începu să-i zică aşa băiatului: 

— Hei, băiete, băiete! Nevasta nu se 
tine aşa, cu una, cu două. Ştiam eu cum o 
să vii de-acolo. Să mai aştepţi un an. 

Şi a aşteptat băiatul, gândind mereu 
la minunea de zână pe care o avusese în 
mână şi acum îi ducea dorul. Dara trecut 
şi focul ăla şi s-a mântuit anul. 

Zmeul, dacă-l văzu aşa 
neastâmpărat, îl trimise iar la iazul de din 
vale, dându-i aceleaşi poveţe ca şi-ntâi. 

Se duse din nou băiatul la iaz şi ca- 
ntâia dată se ascunse în stuh. Deodată 
văzduhul începu să adie şi cele trei zâne 
se lăsară din nou la marginea apei. După 
câtva timp, după ce s-au mai uitat 
încoace  şi-ncolo, au început să se 
dezbrace şi rând pe rând se aruncară în 
apă. Zbenguiala începu din nou, căci, 
pasămite, ele uitaseră păţania de an. 

Dar băiatul, care pândea la doi paşi 
de ele, nu stătu cu mâinile în sân, ci se 
repezi de-nhăţă o cămaşă de-a zânelor şi 
iarăşi, goană, băiete! 

Cum au prins zânele de veste, au dat 
zor să iasă la mal şi să se îmbrace. Dar 
zâna mijlocie nu-şi mai găsi cămaşa; 
flăcăul o luase şi fugise cu ea. Zâna, nici 
una, nici două, se îmbrăcă în grabă cu 
hainele celelalte şi începu să fugă după 
băiat, rugându-l cu glasul cel mai 
înduioşător de pe lume să se îndure şi 

să-i dea cămaşa. Băiatul îşi căuta de cale, 
fără să ia în seamă sporovăielile zânei; 
dar ea, văzând că nu e chip să pună mâna 
pe cămaşă, începu să-l roage cu mai 
multă stăruinţă, jurându-se că nu va face 
ca sora ei mai mare şi o să-l ia de soţ. 

Băiatul, minte neîncercată, se 
înduplecă şi întoarse capul. Atunci 
zânişoara îşi înşfacă odorul şi cârpeşte o 
pereche de palme băiatului, de-a rămas, 
bietul, năucit, văzând stele verzi înaintea 
ochilor, iar zâna şi-a luat zborul în slavă. 

S-a întors băiatul acasă bufnind şi 
trăsnind de necaz; iar zmeul, văzând în ce 
hal se află, începu să dea din cap, 
râzând: 

— Nu eşti copt la minte şi pace; iacă, 
ţi-a jucat festa o feţişoară. Să mai aştepţi 
un an! 

La anul s-a dus băiatul din nou la iaz şi 
ca-n alte daţi s-a ascuns în stuh. Numai 
ce-şi găsise un locşor mai bun, că iată şi 
zânele  coborându-se din văzduh. Se 
dezbrăcară în grabă şi se azvârliră în apă, 
una pe alta, şuguind; apoi a mai mare 
aduse vorba de cele păţite în anii trecuţi 
şi râzând  tustrele cu  hohot de 
nepriceperea băiatului, credeau că acum 
n-o să li se mai întâmple nimic. 

Dar nu ştii de unde sare iepurele, şi 
băiatul iese din stuhăriş, când cu gândul 
nu gândiră, apucă o cămaşă şi p-aci ţi—i 
drumul. 

Zânele dintru-ntâi crezură că o să mai 
meargă ca în alte daţi; nu prea se 
sinchisiră. Dar când ieşiră la mal, zâna 
cea mică văzu că a dat şi ea de 
şugubină!. Se îmbrăcară iute doar cu 
hainele şi-ncepură să roage pe băiat să se 
uite-îndărăt. Dar băiatul prinse la cap şi nu 
vru cu nici un chip să facă prostia. 

Dacă văzură că acum li s-a-nfundat, 
cele două zâne mai mari se ridicară în 
zbor şi pieriră în văzduh; iar cea mică, 
plângând de ţi se rupea inima, urma cât 
colea pe băiat, până ce ajunse la curţile 
zmeului. 

Când văzu zmeul pe băiat vesel, 
atunci nu mai putu şi el de bucurie şi, 
luându-l în braţe, îi zise: 

— De-acu-ncolo poţi să te duci şi la 
tatăl tău, că s-a mai îmbunat şi el, apoi ți- 
o fi şi ţie dor de casă şi de fraţi. lacă: 
nevastă ţi-ai luat, îţi dau un cal, daruri şi 
să te plimbi cu nevasta pe-acasă, iar 
dacă te vei mai gândi la mine, vino, că 
eşti ca la tine acasă. Dar acum, cată să te 
duci, dacă vrei să te cununi cu nevasta, 
că trebuie să ai blagoslovenia părintească 
şi eu nu ţi-o pot da. 

Plecă băiatul cu zâna, care acum nu 
mai avea nici o putere peste firea 
omenească, fiindcă toată puterea ei sta 
în cămaşa aceea pe care i-o răpise Făt- 
Frumos. 


'Sugubină — bucluc, pocinog. 

Ajungând la părinţi, află pe tatăl său 
bătrân de tot, iar pe fraţi îi găsi 
gospodăriţi, cu casa şi masa lor, cu 
neveste frumoase şi cu o spuză de copii 
dolofani. Toate neamurile s-au strâns ca 
să-i  serbeze venirea şi  totdeodată 
cununia lui cu fata pe care o adusese din 
străini şi care era nespus de frumoasă. 

în  vălmăşagul petrecerii, numai 
mireasa sta tristă şi cu ochii-n pământ. 
Când a-nceput să se-nvârtească hora, 
toată lumea rămase uimită de jocul 
măiestrit al miresei. Nu se mai văzuse o 
aşa mândreţe de joc uşor; părea că 
mireasa nici nu atinge pământul, ci 
pluteşte aşa, pe sus, purtată de un dar 
ceresc. 

lar surorile băiatului, că uite, vream 
să vă spun că avea şi trei surori care se 
măritaseră de mult şi aveau fiecare casa 
lor, începură şi ele să-şi dea ghionturi una 
alteia şi să-şi zică înde ele: 

— Mult mai joacă frumos cumnăţica 
noastră, - 
surioară, şi ce noroc a dat pe fratele 
nostru cu aşa 
minune de femeie! 

Dar zâna de colo, auzi şi ea ce grăiră 
surorile băiatului şi rosti şi ea cu gândul 
amărât şi trist: 

— Ei, cumnăţica, dragă! Ce joc eu, dar 


ce-aţi 
vedea dacă fratele tău mi-ar da odată 
ceea ce mi-a 
luat. 


Surorile băiatului, numai ce auziră de 
aşa ceva, şi pe loc îl înconjurară pe mire, 
rugându-l ca să-i dea 

lucrul luat. Dar el pricepu şiretenia 
miresei şi nu se înduplecă. 

Atunci toţi nuntaşii începură să-l 
roage ca să n-o întristeze pe nevastă 
pentru nimica toată şi să-i dea ce spunea 
ea. L-au rugat pe bietul mire atât, că n-a 
mai avut încotro şi a spus să ia ce-o găsi 
în pod, atârnat pe căpriorul casei. 

Una din surori s-a urcat repede şi a 
adus odorul. Cum a pus mâna pe el, 
mireasa odată s-a-nvoioşat şi a început 
să joace de zece ori mai cu foc şi mai 
mândru. în cântecul cimpoiului învârtea 
mireasa hora, de-abia atingând pământul 
şi luminând toată casa cu voioşia ei care 
strălucea pe chipul ei frumos. 

Dar la o vreme băgară de seamă 
nuntaşii că mireasa se tot înalţă din ce în 
ce mai sus, aşa că de-abia se ţineau de 
mâinile ei jucătorii. Când, deodată, se 
desprinse de horă şi, înălțându-se în 
văzduh, spre mirarea nesfârşită a tuturor, 
grăi către băiat: 

— Eu am venit după tine, de voie-de 
nevoie. Dacă ţii la mine şi ţi-s dragă, 
atunci vino să mă cauţi la izvorul zorilor, 
pe tărâmul florilor, unde iarba creşte, în 
patru  se-mpleteşte, şi nu se mai 
veştejeşte! Şi atunci te-oi lua; dacă nu, 
nu! 

Apoi pe dată şi-a dat drumul aripilor şi 
a zburat, îndepărtându-se spre răsărit. 

Când a văzut una ca asta, băiatul a 

rămas ca 

trăsnit; iar toţi nuntaşii, posomorâţi şi 
întristaţi, s-au furişat pe la casele lor, 
ştiindu-se de vină, deoarece «i 
îndemnaseră pe mire sa dea cămaşa 
zânei. 

Dar flăcăul nu deznădăjdui şi se hotărî 
să-şi caute  ursita. Toate  stăruinţele 
fraţilor şi surorilor care-l îndrumau să nu 
se dea pierzării de bună voie, ci mai bine 
să stea acasă şi şi-o mai găsi vreo fată de 
seama lui, au fost degeaba. El era hotărât 
să plece cu orice chip, ca să-şi caute 
soţia. 

„De ce mi-e scris, nu scap, grăi el, şi, 
dacă mi-o fi ursita să mor, o să mor şi 
pace. Dar până nu voi găsi-o, nu mă las, 
măcar să ştiu bine că păţesc orice." 

A doua zi, când se îngâna ziua cu 
noaptea, băiatul şi-a luat ceva merinde 
pentru drum şi-a plecat înspre Soare- 
Răsare. 

Şi s-a dus băiatul nostru, călăuzit doar 
de dorul zânei; s-a dus până ce-a ieşit din 
hotarele îngăduinţei oamenilor muritori şi 
până a trecut dincolo, într-un ţinut 
neasemănător cu lumea noastră 
nemernică. 

Toate lucrurile i se păreau acolo 

altminterea. 

Soarele nu mai apunea niciodată şi 
niciodată nu trimitea raze dogoritoare, 
albăstrimea curată a bolţii cereşti era 
pururi nepătată, ierburile erau toate 
înflorite, de păreau câmpiile mari şi 
neţărmurite, 

nişte chilimuri! împistrite şi alese de o 
mână iscusită din cale-afară. 

Văzduhul era plin de  miresmele 
ierburilor care, mişcându-se la o adiere a 
băltăreţului?, făceau să se audă nişte 
cântări măiestre, ce dezmierdau auzul şi 
dau doruri neînţelese. 

Iar băiatul, gândindu-se la zână, soţia 
lui, oftă din rărunchi, zicându-şi că poate 
şi-n ţinutul ei or fi minunăţii tot de felul 
ăstora şi atunci cum îşi mai putea el 
închipui că o să părăsească ea avuţiile şi 
frumuseţile pe care le avea pentru un om 
prost şi pentru o lume aşa nemernică. 

De la o vreme parcă întrezări el 
departe o casă înaltă, care se arăta în 
zare ca o nălucă uriaşă. De ce se apropia, 
de aceea şi casa mai bine se lămurea, şi 
se părea că e clădită de o mână mult mai 
meşteră decât e dat oamenilor să aibă. 

Când ajunse la porţile curţii, i se 
sleiseră toate puterile. încheieturile i se 
muiaseră şi genunchii i se încovoiau ca 
ramurile sălciei, iar o piroteală îl cuprinse, 
încât ar fi căzut de pe picioare, dacă nu 
era la poartă o laviţă, de care sprijinindu- 
se, putu să bată la porţi. După câtăva 
vreme auzi un pas încet care se 


1Chilim — covor țărănesc cu două feţe. 


>Băltăreţ — vânt căldicel ce bate dinspre bălți şi aduce 
ploaie. 

apropia de poartă şi-i deschise. în prag 
sta o femeie bătrână şi cuvioasă, care, 
văzând un om pământean, grăi: 

— Ce năprasnică nevoie te-a împins în 
ăst ţinut neştiut şi nebătut de picior 
omenesc? Nici vânturile nu ajung pe-aici, 
cu toată puterea lor; oricât de grozave 
sunt pe la voi, în partea asta îşi pierd tăria 
şi de-abia de clatină florile; darămite, tu, 
fire pământească, slabă şi plăpândă, cum 
ai putut răzbi? 

Dar băiatul era sfârşit de oboseală şi 
mai că nu grăi ceva. Atunci bătrâna, care 
era maica Vineri, îl duse înăuntru şi, 
dându-i să îmbuce ceva, îl lăsă ca să-şi 
mai odihnească mădularele trudite. 

După ce a tras un somn bun, 
sculându-se, băiatul spuse păsul lui, din 
fir până-n aţă. Maica Vineri clătină din 
cap, oftând adânc. 

Băiatul o întrebă dacă n-are vreo 
ştiinţă unde  hălăduiesc zânele, iar 
bătrâna răspunse că nu ştie nimic, dar că 
o să-i arate calea ce duce la sora sa, 
adică la maica Sâmbătă, care poate o fi 
ştiind mai bine. 

După ce luă niţele merinde pentru 
drum, băiatul sărută mâna maicei Vineri 
şi se îndrumă pe calea arătată. 

După ce a străbătut iar prin nişte 
şesuri lungi, înflorite şi îmbălsămite, după 
ce pierdu în zare 

curţile maicei Vineri, ajunse la mândreţea 
de case ale maicei Sâmbete. 

Bătu la porţi şi bătrâna îi deschise, 
primindu-l cu cea mai desăvârşită uimire. 
După ce luă ceva ca să-şi potolească 
foamea care-l chinuia, spuse necazul care 
1-a împins să vină prin depărtările astea. 
Apoi, căzând la picioarele ei, o rugă să 
se-ndure de el şi să-i arate calea către 
zână. Dar bătrâna nu putea să-i facă alt 
bine, decât să-l îndrepte la sora ei cea 
mai mare, adică la maica Duminică. 

Plecă băiatul iarăşi şi străbătu nişte 
câmpuri care de care mai bogat 
însmălţate de flori. într-un târziu, sosi, în 
sfârşit, şi la minunea de casă a maicei 
Duminici. 

Vezi că astă bătrână era stăpâna 
tuturor zburătoarelor din lume şi băiatul 
rămase cu gura căscată dinaintea curților 
ei. 

De-a lungul zidurilor, pe marginile cât 
şi pe creasta lor, printre pomii veşnic 
înfloriţi ai curţii, sub streaşină caselor se 
aflau cuiburi, rânduri-rânduri, iar în jurul 
lor, păsărelele cele mai frumoase de pe 
lumea asta, băteau din aripioarele lor, 
care aurii, care trandafirii, care 
împistrite, care roşii ca rubinul, care verzi 
ca smaraldul. Ele se zbenguiau, se 
giugiuleau, cântând cântările cele mai 
măiestrite, în mii şi mii de feluri, cu 
viersurile cele mai felurite, 

care toate  se-mprăştiau departe, în 
văzduhul plin de  miresmele florilor 
aromate. 

Colo vedeai  ciocârliile  moţate 
gonindu-se, dincolo privighetoarea, mai 
colo  grangurii; mai dincolo prigoria, 
dincolo mierla care cânta duios, în sfârşit, 
toate vieţuitoarele şi-aveau aici trimişii lor 
cei mai aleşi. Frumuseţea penelor îţi lua 
ochii; iar negrăita măiestrie a cântărilor îţi 
adormea auzul, îţi gonea amărăciunea din 
suflet. 

într-o parte a curţii se aflau albinele 
harnice şi musculiţele de tot soiul. Ce să 
vă mai spun eu? Frumuseţea de-acolo nu 
poate s-o spună limbă omenească, vă las 
numai să vă închipuiţi. 

Maica Duminică, înconjurată de un roi 
de albine blânde, de un stol de păsărele 
Zglobii, deschise porţile. Băiatul se-nchină 
până la pământ şi-i sărută mâna, apoi 
urmând-o trecu prin curte şi intră în 
cămările luminate, împodobite pe 
dinăuntru cu penele păunilor şi altor 
păsări măiestre şi se odihni puțin pe-un 
aşternut moale. 

A doua zi, spunându-i ce avea pe 
inimă, bătrâna se gândi niţel, apoi spuse 
băiatului să aştepte până ce şi-o chema 
supuşii. 

Atunci, crăiasa zburătoarelor, luând 
un corn de aur, sună de trei ori din el, şi 
atunci toate glasurile fermecătoare ale 
păsărilor amuţiră; apoi începură să 

curgă stoluri-stoluri şi să se aşeze pe rând 
înaintea ei. 

Din cele patru părţi ale lumii porniră a 
veni în nori groşi, stăvilind lumina 
soarelui, toate păsărelele de pe faţa 
pământului; toate soiurile de albine, de 
musculiţe, şi toate, ca şi cele din curţile 
crăiesei, începură să se aşeze în rânduri, 
aşteptând sfioase şi supuse poruncile pe 
care crăiasa avea să le rostească. 

întrebându-le atunci maica Duminică 
dacă nu cumva ştie vreuna din ele palatul 
zânei din câmpia florilor, unde iarba 
creşte, -n patru se-mpleteşte şi nu se 
veştejeşte, nici una nu răspunse. Doi 
călifari semeţi, care bătuseră mult din 
aripi, se aşezară cu aripile pleoştite. 
Bătrâna mai întrebă o dată, dar nimeni 
nu-i răspunse. 

Mai la urmă, iată că zbârnâi prin 
văzduh o albiniţă ostenită, prăpădită, 
târându-şi o aripă şubredă şi veni să se 
aşeze la picioarele crăiesei. 

Când maica Duminică întrebă a treia 
oară, atunci albiniţă sări de acolo şi grăi 
cu glasul ei subţire: 

— Ştiu eu unde este palatul zânei din 
câmpul cu florile, că acuş am venit chiar 
de acolo. Dar ce porunceşte luminata şi 
sfânta crăiasă? 

— Uite, voinicul ăsta vrea să meargă 
acolo. Să-i fii de călăuză! 

— Bucuros, dar aripile mi-s betege şi 
puterea mi-i sleită. 

— Suie-te pe umărul meu, zise băiatul 
şi numai 
să-mi arăţi drumul, că te duc eu ca 
gândul. 

îşi puse el într-o trăistuţă merindele pe 
care i le dăduse maica Duminică, îşi luă 
rămas bun de la ea şi plecă. Bătrâna îl 
urmă cu ochii din prag şi, când se depărta 
niţel, îi zise: 

— Vezi, când vei fi mai bătut de vreo 
nevoie 
să-ţi aduci aminte de mine! 

Apoi închise porţile şi păsările 
începură din nou cântările lor. 

S-a tot dus şi s-a dus băiatul, până ce 
a pierdut în zare casele bătrânichii şi până 
ce cântările păsărilor, topindu-se în 
văzduh, nu se mai auziră deloc. S-a dus şi 
iar s-a dus, până ce, de la o vreme, a 
început să simtă nişte miresme care 
umpleau văzduhul. 

într-un târziu ajunseră şi-n câmpul 
florilor, de unde veneau miresmele. Ce să 
vă mai spun eu de Nnândreţea feluritelor 
flori, care  împodobeau întinsul fără 
margini? 

1 După ce a străbătut raiul acela, a 
zărit în mijlocul câmpiei mândreţea de 
curți ale zânei. 

Părea o nestimată uriaşă, un al doilea 
soare, azvârlit de o mână în mijlocul 
câmpurilor însmălţate şi împestriţate de 
flori. Băiatului îi pierise văzul de aşa 
orbitoare strălucire. Când au ajuns la 
porţi, albiniţa şi-a luat rămas-bun de la 
băiatul care nu ştia 

cum să-i mulţumească de binele făcut. 
Apoi el a bătut în poartă. O roabă veni să-i 
deschidă. 

El, după ce întrebă dacă e acasă 
zâna, fu luat şi dus ca să se mai întremeze 
cu ceva de mâncare, că se sfârşise de tot 
din pricina drumului. Apoi îl luară zânele 
şi-l duseră să se îmbăieze şi să se 
schimbe de haine, că în halul în care se 
afla el nu putea să vadă pe zână. 

După ce isprăvi cu tot dichisul, îl luară 
alte două roabe, gătite ca nişte domniţe 
şi-l duseră în cămările de sus ale 
palatului. Acolo îl aştepta zâna, în toată 
podoaba ei de strălucire şi frumuseţe. 

Şi a început să-l plimbe prin cămările 
palatului, să-i arate nesecatele comori de 
bogății şi frumuseți care zăceau sub 
acoperişurile de argint ale palatului de 
sticlă. 

Ce odoare nepreţuite, ce comori, ce 
nestemate au mai trecut pe sub ochii 
flăcăului nostru, ametit de -atâta noroc, nu 
le pot spune, dar spun bătrânii că, într-o 
cămară de-a zânei, erau bogății să 
hrăneşti dir, belşug o lume-ntreagă şi erau 
fără număr cămării,, palatului. Dar ce-i 
păsa flăcăului de toate astea? Avea lângă 
el pe crăiasa gândurilor sale, făptura după 
care-i tânjise sufletul, în mreaja dorului 
celui mai arzător, atât amar de vreme! 

Pentru ea străbătuse el nouă mări şi 

nouă ţări, 

pentru ea se făcuse luntre şi punte, pentru 
ea umblase pe cărări neumblate, prin 
ţinuturi neajunse nici de bătaia vântului... 

Şi au petrecut aşa, în desăvârşită 
fericire, trei săptămâni întregi. 

Dar veni vremea când zâna trebuia să 
se ducă la un sobor! al zânelor, de unde 
trebuia să dobândească şi voia de a se 
cununa cu un pământean. Când a plecat, 
i-a dat în seamă toate cheile palatului, 
grăindu.-i: 

„— Prin toate încăperile să umbli, numai 
unde s-o potrivi cheia asta să nu-ţi calce 
piciorul, căci atunci de toată viaţa noastră 
pulbere nu se va alege. 

Şi ca să ţină minte mai bine, îi legă cu 
un fir de păr de-al ei cheia blestemată. 

înălțându-se apoi pe-o adiere, ea zbură 
în slava cerului, luând-o spre răsărit, 
unde se şi pierdu în zare. 

Flăcăul nostru, rămas singur, luă 
smocul de chei şi începu să cutreiere şirul 
odăilor, spre a-i trece de urât şi spre a-şi 
îndulci amarul pustiu al singurătăţii. 

După ce a mers prin toate încăperile, 
ajunse şi la locul unde se potrivea cheia 
însemnată. Gândul că intrarea aici i-a 
fost oprită de zână îl făcu să se 


1 Sobor — adunare. 

îndepărteze, dar dorinţa de a şti, îl ţinu 
pe loc. De trei ori fugi şi de trei ori se 
înturnă, până ce se hotărî să deschidă 
niţel uşa şi să vadă ce e, dar să nu intre. 
Puse cheia în broască şi o întoarse; 
broasca era ruginită şi se-nvârtea cu 
greu; în sfârşit descuie şi crăpă uşa niţel. 

Atunci un val de aer pătrunse de afară 
în odaia dosnică şi întunecată, apoi o 
trosnitură groaznică făcu palatul să se 
clatine din temelii, iar băiatului îi 
îngheţase inima de groază. Dar la urmă 
se dumiri niţel, când auzi dinăuntru un 
glas blând, care-i zicea: 

— Mulţumesc, prietene, pentru asta-ţi 
iert O 
moarte! 

El, prostul, crezând că e vreo fire 
pământeană, deschise uşa din nou şi intră 
înăuntru. Atunci mai se auzi un trosnet şi 
în mijlocul odăii văzu, legat şi ferecat cu 
trei cercuri de fier, un zmeu cât toate 
zilele. Două cercuri plesniră, mai rămânea 
al treilea. 

Zmeul de-acolo grăi băiatului: 

— Du-te şi-mi adu un bărdac de apă, 
să mă 
răcoresc niţel, că mult bine ţi-oi face şi 
eu. 

lar băiatul se duse şi-i aduse; încât 
plesni şi al treilea şi zmeul sări slobod în 
picioare,  răsuflând adânc de  hăuia 
palatul. Apoi grăi băiatului: 

— De te-ai face vinovat de moarte 
către mine, 
de trei ori te-oi ierta pentru binele ce mi- 
ai făcut, dar 

acum ia-ţi tălpăşiţa, că palatele-s ale 
mele, ca şi zgripţuroaica şi isteaţa de 
zână. Să nu-ţi mai simt făptura pe-aici! 

Băiatul ieşi binişor, amărât, 
probozindu-se şi blestemându-se pentru 
prostia pe care o făcuse, neascultând 
porunca zânei. 

Dar nu se depărta, ci se ascunse cum 
putu mai bine în palat... 

Zâna simţise greşeala flăcăului şi, cât 
te-ai şterge la ochi, veni acasă. Zmeul 
încălecase pe un cal şi gonea nebun de 
bucurie că fusese mântuit. 

Băiatul ieşi din ascunzătoare şi i se 
arătă zânei. Vrea să-şi ceară iertare, când 
zâna i-o apucă înainte şi-i grăi: 

— Acum nu-i vremea de asta, 
pregăteşte-te să fugim, câtă vreme zmeul 
e departe. 

In graba mare şi-au ales un cal din 
grajdul de argint şi încălecând pe el au 
pornit spre casele maicei Duminici, de 
părea că o să crape şi cal şi tot de atâta 
fugă. 

Zmeul, după ce dădu o raită prin jurul 
curților, s-a trântit pe pământ, să se mai 
odihnească. Dar pe când sta el aşa, 
deodată calul i-a rânchezat de s-au 
cutremurat toate cele dimprejur şi 
întrebându-l zmeul care e pricina, 
răspunse calul că băiatul i-a răpit 
nevasta. 

a Am eu vreme, căluţul meu, ca să 
mă duc la palat, să mănânc un cuptor de 
pâine şi să beau o bute cu vin şi să-i 
ajung? 

— Ai şi prea ai, că frate-meu, calul 
care-l duce, nu e fire năzdrăvană! 

Zmeul s-a dus acasă frumos şi s-a 
ospătat precum zisese. Şi apoi, încălecand 
pe cal, zbură spre partea locului, pe unde 
fugea zâna cu băiatul. 

Cât ai clipi i-ajunse, cârpi o palmă 
băiatului şi luându-şi nevasta grăi: 

— Te iert de rândul ăsta şi mă scap de 


O datorie: 
mai am una, că de cea dintâi m-am scăpat 
când ţi-am 
dat drumul teafăr din mâinile mele, după 
ce m-ai 
mântuit. 


Şi nici nu luă băiatul bine seama, când 
zmeul cu zâna alături pieriră în zarea 
albastră şi senină spre palatul din câmpia 
florilor. 

Cu sufletul plin de amărăciune a 
necazului, se îndepărtă feciorul spre 
curţile Crăiesei zburătoarelor. I se păru 
calea fără seamăn de lungă şi curtea 
nemăsurat de departe. După ce bătu la 
poartă, deschizându-i-se, intră în curtea 
aşa de mult plină de noimă odinioară şi 
care acum i se părea că e fără preţ. 

Păsările cu glasurile lor parcă-şi 
băteau joc de necazul lui; cântările lor îl 
pătrundeau ca nişte 

piroane înroşite de para focului. 

Spuse cum stau lucrurile. Maica 
ascultă cu luare-aminte, apoi îl lăsă să se 
odihnească şi, a doua zi, îl deşteptă şi-i 
dete un cal năzdrăvan, care să-l ajute. 

Cu inima plină de bucuria nădejdii 
porni băiatul îndărăt. Când ajunse acolo, 
zmeul era la vânătoare. 

Zâna, cum îl văzu, nu mai zise nici o 
vorbă de bucurie, ci sărindu-i în braţe se 
urcară pe cal şi o luară la fugă. 

Zmeul, înştiinţat de către cal, se grăbi 
să alerge după ei, dar alergă până ce-l 
trecură  năduşelile, fiindcă şi calul 
băiatului era năzdrăvan şi da mult de 
lucru zmeului. Goneau goană nebună pe- 
ntinsul câmpiilor, şi fugarii nici ochii 
îndărăt nu şi-i aruncau, de teamă ca nu 
cumva să vadă pacostea grozavă care-i 
urmărea. Şi caii vărsau flăcări pe nările 
aprinse de turbarea goanei, iar pomii din 
cale şi iarba şi florile câmpului se aplecau 
la pământ, ca de vijelie. 

Norocul însă le-a stat împotrivă, căci 
zmeul, repezindu-şi calul, i-ajunse şi pe 
când el îi înşfacă pe-amândoi cu o mână, 
calul lui rupse cu dinţii calul băiatului 
dăruit de bătrână. 

— Şi rândul ăsta scapi cu faţa curată, 
dar e cea de pe urmă oară! 

Băiatul nu zise nici o vorbă. Mut, 

prăpădit, 

rămase locului, neştiind încotro să mai 
apuce şi ce să mai facă. Nu mai aştepta 
nici un ajutor de la maica Duminică, dar 
tot se hotărî să-şi mai încerce o dată 
norocul. Se îndreptă spre casele ei. 

Când îl văzu aşa de amărât, se cruci 
de mirare, dar la urmă, aflând pricina, se 
făcu foc pe zmeu că a îndrăznit să-i 
prăpădească bunătate de cal şi grăi 
băiatului: 

— la de mănâncă ceva, ca să mai 


prinzi inimă şi 
lasă în grija mea, că, până mâine, găsesc 
eu ac de 


cojocul zmeului. 

A doua zi îl duse în curte şi acolo îi 
arătă o lighioană cu aripi, cu picioare şi 
cu capul de vultur, cu trupul de cerb şi cu 
coada de leu; apoi zicându-i să încalece, 
grăi astfel: 

— Dacă dihania de zmeu te-o ajunge şi 
acum, să 
smulgi o pană din aripile purtătorului tău 
şi să dai în 
capul calului lui. 

Băiatul porni şi acum, dar cam cu mai 
puţină nădejde. 

Ajungând la porţile zânei, o găsi pe 
ea, stând într-o cameră stingheră, 
plângând de potopea pământul, căci se 
credea acum uitată pe veci de băiat. Dar 
când îl văzu intrând pe uşă, se şterse la 
ochi şi-i zise cu glas blând şi plin de 
amărăciune: 

— De ce mai îţi pui viaţa în primejdie, 

când vezi 


că nu poţi să izbândeşti? Lasă-mă ursitei 
mele afurisite şi tu caută-ţi de drum! 

Dar băiatul, atins la inimă de 
mâhnirea ei, o luă în braţe, o sui pe 
zburătoarea lui şi se depărta de palat. 

Zmeul, şi de data aceasta era tot la 
vânătoare, când auzi că nechează calul, 
şi când îi spuse pricina, el grăi zâmbind: 
— Am eu vreme, căluţul meu, să mă 
duc pe acasă, să mănânc trei cuptoare de 
pâine, să beau trei buţi de vin? 

— Ba, zău, mi-i teamă că nici nu-i vei 
ajunge. Calul lor nu e frate cu mine, e de 
altă fire. 

Atunci zmeul se repezi pe cal, care 
întinzându-şi cele douăsprezece aripi, 
începu să bată văzduhul. 

Dar băiatul era departe, şi zorea 
zmeul, de credeai că o să crape de 
nerăbdare; iar calul bătea din aripi de vuia 
văzduhul şi se clătina bolta cerului. 

Puterea năzdrăvană a calului zmeului 
era mare. încet-încet s-a tot micşorat 
depărtarea dintre zmeu şi fugari, până ce, 
de la o vreme, era mai-mai să înhaţe 
zmeul pe băiat şi să-l azvârle în slavă, 
când băiatul smulse o pană din aripile 
zburătoarei lui şi, domolindu-şi niţel 
zborul, izbi în cap calul năzdrăvan al 
zmeului şi atunci de năprasnă se 
prăvăliră amândoi, cal şi călăreț, din 
înălţimea 

grozavă, jos, pe pământ, de nu se mai 
alese nici pulberea de ei. 

Băiatul şi zâna răsuflară adânc. Erau 
mântuiţi de pacoste. Se-ntoarseră la 
curţile zânei şi petrecură în fericire trei 
zile şi trei nopţi. Apoi s-au hotărât să 
plece acasă la părinţii lui. 

Zâna a fluierat din cobuz! şi a 
prefăcut curţile într-o portocală pe care a 
băgat-o în sân şi au plecat. 

în drum s-au abătut pe la maica 
Duminică spre a-i mulţumi amândoi. 

Se mai abătură şi pe la celelalte două 
bătrâne şi în curând ajunseră acasă. 
Acolo, părinţii lui erau uitaţi de bătrâni; şi 
atât ei cât şi fraţii şi surorile lui îl credeau 
de mult prăpădit. 

Au făcut nuntă nouă şi au ţinut 
mesele şi veseliile trei săptămâni de zile, 
ca la o nuntă mare, împărătească, iar 
tinerii au petrecut apoi o viaţă de 
necurmată bucurie. 


1 Cobuz — chitară în formă de pară. 


POVESTE POPULARA 
ROMÂNEASCĂ 


Ciobanul şi fata de împărat 


A FOST ODATĂ ca niciodată, că de n- 
ar fi, nu s-ar povesti şi nici eu nu v-aş 
născoci aşa isprăvi. 

A fost odată un împărat drept şi bun, 
că pentru bunătatea lui toată împărăţia îi 
era  blagoslovită. De  belşugul ţării 
mersese zvon în toată lumea, iar 
bunătatea împăratului, dreptatea şi 
înţelepciunea lui aducea lume tocmai de 
la marginea pământului. 

Era aproape cărunt împăratul când 
pierdu pe împărăteasă. Dar, după toată 
truda vieţii, avea şi împăratul o fată 
mândră şi voinică, podoaba cea mai 
nestimată. 

Ţinea împăratul la fata lui ca la ochii 
din cap. Toată ziua o îngrijea, o cocoloşea 
şi-o alinta. Soarele nu-i văzuse chipul, 
arşiţa lui dogoritoare nu-i atinsese faţa, 
vântul nu se hârjonise prin părul ei lung 
de-i ajungea la călcâie şi galben ca un lan 
de grâu. 

Dar, de la o vreme, băgă împăratul de 

seamă că 

fata dispărea de acasă. Se ducea unde 
nimeni nu ştia şi venea tocmai dinspre 
ziuă, când răsărea luceafărul şi totdeauna 
prăpădită, cu rochia fâşii, hărtănită. 

S-a tot crucit împăratul de una ca 
asta şi taina fetei începu să-i tulbure 
somnul lui de împărat bătrân, înţelept şi 
care văzuse atâtea în viaţa lui. In fiecare 
zi făcea câte o rochie fetei şi a doua zi 
era praf. 

S-a gândit împăratul ce să facă, ce să 
dreagă să descopere taina. 

Toate au fost zadarnice. Dar 
împăratul ţinea la fata lui şi ţinea şi la 
cinstea casei lui, la cinstea părului său 
alb ca omătul de troianul anilor sub care 
zăcea. S-a hotărât să-i pună păzitori. 

Şi-a dat poruncă împăratul, în tot 
cuprinsul împărăției lui, că cine s-o găsi 
vrednic să-i afle taina care-i amăra 
bătrâneţea, locul unde se ducea fata, o 
va avea de soţie; iar dacă nu, îi va sta 
capul unde îi stau picioarele, căci se 
oţelise şi se înăsprise împăratul, nevoie 
mare. 

Şi-au început să curgă din toate 
laturile pământului feciori de împărați, 
mândreţe de voinici, toţi mânaţi de 
gândul să capete fata care era chipeşă şi 
frumoasă ca zânele. 

Dar din şiragul de chipuri îndrăzneţe, 
din  sumedenia de voinici, stâlpii 
împărăţiilor depărtate, 

toiagul bătrâneţilor vreunui împărat albit, 
unul n-a mai rămas în viaţă. Din ce în ce 
se pustia împărăţia de voinici, iar palatul 
împărătesc rămăsese gol şi ocolit de toţi 
ca un loc blestemat. Parii gardului purtau 
fiecare câte un cap de voinic şi pe 
deasupra cobeau bufniţele jeluitoare. Un 
singur par rămăsese fără de podoabă 
omenească. 

într-un târziu, când deja mânia 
împăratului se prefăcuse în turbare şi 
amărăciunea în deznădejde, numai iată 
că se înfăţişează la curtea-mpărătească 
un cioban cu o glugă de gât şi cu sarica pe 
el şi cere şi el să păzească fata o noapte, 
cum e sorocul: şi ce-o vrea soarta cu el, că 
doar n-are ceva de câştigat, nici de 
pierdut. 

împăratul îl primi fără să-l bage mult 
în seamă, că doar atâţia mari voinici 
încercaseră să afle taina fetei şi tot nu 
făcuseră nimic, darmite un păcătos ca el. 

Ciobanul s-a pus la pândă lângă uşa 
fetei de împărat şi aştepta ce-o ieşi de 
aici. Se gândea el că, şi dacă l-o ucide 
împăratul, nu-i mare lucru, ca doar numai 
de izbelişte şi pustiu a avut parte până 
acum; şi îmbucătura de pâine uscată, 
îngheţată, pe care o câştiga cu munca lui 
nu era vreun lucru de care să ducă dorul- 
Un suflet de om necăjit mai puţin pe 
lume, şi pace! N-o să plângă nimeni că a 
murit. Dar 

parcă i se năzărea lui că o să-i dea de 
rost fetei şi ursita lui nu i-a fost aşa 
duşmănoasă cum credea. 

Pe când se tot gândea el aşa, simţi 
deodată că i s-au îngreuiat ochii de somn. 
Venise Moş Ene pe la gene şi-l trăgea şi 
pe el spre pierzanie. Dar ciobanul îşi 
muşca degetul cel mic că dase sângele şi 
se lupta cu ispita de istov. 

In sfârşit, când au cântat cocoşii de 
trei ori, scârţ! uşa de la odaie şi fata de 
împărat iese încet-încet, păşind peste 
cioban cu băgare de seamă, de credeai 
că-nici nu atinge pământul cu picioarele. 
Ciobanul se făcuse mort. 

— Dormi, ciobane, dormi, că mâine o 
să-ţi pună tata capu-n par! adie ea cu 
vorba, crezându-l adormit de-a binelea. 

După ce s-a depărtat fata, aşa o 
bucată bună, se scoală şi el şi pâş! pâş! 
cu gluga şi cu sarica şi cu ghioaga lui. 
Fata mergea repede, că bietul cioban de- 
abia se putea ţine de ea. 

Au tot mers mereu, hăi!... până la un 
loc unde se zărea ceva roşu ca focul şi 
sclipitor de grozav. Ciobanul se tot 
minuna ce-o să fie şi el îşi pierduse de tot 
sărita, nu mai ştia pe ce tărâm este. Când 
colo, era o pădure mare şi deasă. S-a tot 
crucit ciobanul când a văzut că nu-i o 
pădure ca toate pădurile, ci o pădure de 
aramă. 

Fata de-mpărat, ca să-şi facă loc, da 
într-o parte şi alta crăcile, dar ele se 
agăţau de rochia ei şi hârş! îi rupeau câte- 
o bucată, aşa că ajungând fata la 
marginea pădurii, rochia ei de fir de 
mătase se făcuse praf. 

Ciobanul, când să iasă şi el, rupse o 
cracă din pădure şi o băgă în traistă. 
Atunci pădurea hăui de parcă ar fi gemut 
prelung. lar fetei de-mpărat, 
spăimantată, i se făcu inimioara cât un 
purice şi prinse a grăi: 

— Nu ştiu, înainte să mă duc, ori 
îndărăt să mă întorc; mi se pare că hoţul 
de cioban e după mine, dar tot înainte 
mă duc. 

Şi iar merse, şi merse, că se tociră 
opincile ciobanului de rămăseseră ca 
foita de ceapă. Fata parcă zbura, nu 
altceva, iar ciobanul după ea, cât colea, 
până ce-a zărit iar departe ca un lac alb, 
de argint. Ochii ciobanului erau când la 
albeala aceea, când la fată, până ce 
punând pas lângă pas, au ajuns la o 
pădure cu totul şi cu totul de argint şi 
care lucea ca soarele. Au mers amândoi 
prin pădurea asta ca şi ailaltă. 

Fata tot aşa, da crăcile la o parte, iar 
ele se agăţau de hainele ei şi le 
hărtăneau. 

Când au ieşit ei din pădurea de argint, 
ciobanul a mai rupt o cracă şi a băgat-o în 
glugă. Pădurea atunci 

iar a hăuit prelung, de te lua groaza, nu 
altceva. 

Pe fata de împărat a trecut-o un fior, 
de parcă i-ar fi băgat un fier roşu în inimă. 


Şi iar grăi: 

— Nu ştiu: înainte să mă duc, ori 
îndărăt să mă 
întorc; mi se pare că hoţul de cioban e 
după mine; dar 


mai bine tot înainte să mă duc. 

Şi au mers, au mers ei, de credeai că 
au ajuns la capătul pământului. Ciobanul, 
din urmă, iar a văzut departe, în zare, 
ceva sclipind. 

Când s-au apropiat, ciobanul a văzut o 
pădure cu totul şi cu totul de aur. 
Fuseseră ele două cum fuseseră, dar asta 
n-avea seamăn pe lume. Fata de împărat 
lăsă şi aici bucăţi din rochie şi ciobanul iar 
rupse o cracă din marginea pădurii. Când 
hăui pădurea asta, fata se cutremură din 
toate încheieturile şi de-abia grăi, de 
parcă îi luase piuitul: 

— Nu ştiu; îndărăt să mă întorc, ori 


înainte să 
mă duc; mi se pare că hoţul de cioban o 
să mă 


prăpădească, dar mai bine înainte. 

Şi iar purcese pe cale. Ei! o trăgea şi 
pe ea aţa şi dorul. Au mai mers ei, iar, cât 
au mai mers, până au dat de-o gârlă. Fata 
s-a dat de trei ori peste cap, s-a făcut o 
păsărică şi a trecut apa. Acu' ciobanul ce 
să facă? „la să mă dau şi eu de trei ori 
peste cap! — îşi zise el — că doar m-oi 
face vreo pasăre zburătoare." 

Se dete şi se schimbă tot într-o 

păsărică şi... 

după fată, să nu-i piardă urma. 

Au mers ei cât au mers prin văzduh şi 
au ajuns la un palat de cleştar, care avea 
faţa de smarald şi era împrejmuit cu un 
gard de aramă. Fata de-mpărat s-a dat 
din nou de trei ori peste cap şi s-a făcut 
iar fire pământească. Apoi a bătut la 
poarta palatului; şi după fiecare bătaie se 
auzea un răsunet prelung în palatul de 
cleştar. 

în urmă s-a deschis poarta şi a intrat 
fata. Până să intre şi ciobanul, tranc! s-a- 
nchis. 

Ciobanul, după ce se mai gândi şi 
răzgândi, -se dete iar de trei ori peste cap 
şi se prefăcu într-o musculiţă. A intrat 
printr-o crăpătură în curte, a intrat pe 
gaura broaştelor de la uşi, până într-o 
odaie dosnică. 

Acolo era fata de-mpărat cu un tânăr 
frumos, cu părul de aur. Se jucau 
amândoi cu mere de aur, aruncându-le de 
la unul la altul. Acul, ce minunăţii şi ce 
bogății, ce de mai bănet era adunat în 
mândrul palat! 

Ciobanul nostru s-a băgat sub pat şi a 
prins s-aştepte. Tot jucându-se tinerii cu 
merele de aur, nu ştiu cum se face că un 
măr cade jos sub pat. Ciobanul atât 
aştepta. A luat mărul şi pe-aci ţi-e 
drumul! Flăcăul şi fata caută-l şi caută-l, 
până ce au răvăşit toate, dar degeaba, 
mărul parcă intrase în pământ. 

Atunci fata de-mpărat a intrat în griji 
amare şi, luându-şi ziua bună de la iubitul 
ei, a rostit încărcată de jale: 

— Nu ştiu, ne-om mai vedea ori nu ne- 
om mai 
vedea! Dar mi se pare că hoţul de cioban 
m-a 
prăpădit. 

S-au despărţit cu mult plânset şi oftat. 
într-o fugă a venit la palatul lui tată-său. 

Ciobanul venise de mult şi sta acolo 
la uşă, culcat şi adormit. 

Atunci fata mai prinse oleacă de 
inimă şi cu o licărire de nădejde grăi: 

— Dormi, ciobane, dormi şi n-avea 
habar, că 
mâine o să-ţi puie tata capu-n par. 

Dar ciobanul sforăia de-a binelea... 

A doua zi, împăratul dădu poruncă să 
vină la el ciobanul, să spună care i-a fost 
rostul privegherii lui. 

Ciobanul, tot cu traista şi cu toiagul 
lui, intră la împărat şi începu să grăiască: 

— După ce-a plecat fata de-aici, am 


mers cât am 
mers şi am dat de o pădure de aramă; 
acolo s-a 


hărtănit mai mult rochia domniţei decât 
aiurea. 

Iar fata îi tăie vorba necăjită: 
— Minţi, ciobane! 
— lată craca, zise el, scoţând-o din 
glugă. Apoi am mai mers cât am mai 
mers şi-am dat de o pădure 

de argint; domniţa iar a dat crăcile la o 
parte şi crăcile se agăţau de rochia 
domniţei şi o sfâşiau. 

— Minţi, ciobane! 

— lată craca! Mai încolo, am dat de o 
pădure cu totul şi cu totul de aur, mărite 
stăpâne,  şi-acolo tot aşa a făcut 
domniţa... 

— Minţi, ciobane! 

— lată craca! şi scoase şi pe cea de 
aur. De-acolo am trecut printr-o câmpie 
până ce-am ajuns la o gârlă; acolo s-a dat 
de trei ori peste cap şi a trecut dincolo. 
Am făcut şi eu tot aşa. Am mai mers până 
ce-am ajuns la un palat măreț de sticlă 
cam verzui. Eu, ca să intru, m-am făcut 
muscă. Domnița intrase pe poartă; am 
găsit-o jucându-se cu două mere de aur. 

— Minţi, ciobane! 

— lată mărul! 

Şi scoase din glugă mărul pe care-l 

ascunsese. 

Atunci împăratul, încredinţat că băiatul 
a vorbit adevărat, i-a dat fata de nevastă, 
şi-au făcut nuntă mare şi bogată, cu 
masă îmbelşugată, că doar era fată de 
împărat şi aveau cu ce. Şi toată împărăţia 
se bucura că, în sfârşit, şi-a găsit fata 
omul. 

Şi-a fost atâta veselie, că vânturile se 
adunaseră toate, ca să ducă vestea în 
cele patru părţi ale lumii. 

Şi mie mi-i necaz grozav că nu m-a 
iertat vremea să mă duc şi eul!... 

POVESTE SPANIOLĂ 


Mâneca cea galbenă 


APOI, DRAGI ASCULTĂTORI, aceştia 
despre care este vorba în povestea 
noastră erau un rege şi o regină din 
Castilia. Şi nu aveau ei decât o fată care 
era o comoară de copilă. 

Când împlini cincisprezece ani, regina 
îi spuse regelui că ar trebui să-şi mai 
plimbe puţin copila prin lume, aşa că să 
se pregătească de o călătorie prin 
regatele vecine; la care regele mai întâi se 
împotrivi zicând că regatul lor era destul 
de bogat şi fiica lor îndeajuns de 
cunoscută din câte portrete i se făcuseră 
şi răspândiseră pretutindeni şi nu credea 
că e nevoie să se mai ostenească într-o 
călătorie. 

— iţi, adăugă regina, că tot într-o 
călătorie, deşi regatul tatălui meu era 
puternic, m-ai cunoscut tu pe mine. 

Şi, cum vorba proverbului: „Când 
femeia îşi pune ceva în cap nu poţi să i-o 
mai scoţi", plecară în călătorie. 

S-au plimbat ei prin multe ţări. în una 
din ele  întâlniră un prinţ care se 
îndrăgosti nebuneşte de prinţesă. Prinţul 
era dintr-un regat foarte bogat şi 
rămăsese înţeles cu regele că-i va cere în 
căsătorie fata când aceasta va împlini 
douăzeci şi şapte de ani. 

Tot atunci, regele şi regina se 
împrieteniseră cu două femei, mamă şi 
fiică, ce nefiind de viţă nobilă voiau să se 
creadă că sunt: văzând că aceştia erau 
regi, îi însoțeau pretutindeni. 

într-o bună zi, pe când regele îşi 
continua voiajul, regina părăsi această 
lume. Regele şi prinţesa căzură în neagră 
tristeţe, dar femeia aceea, care-i însoțea 
mereu, îi mângâia întruna şi atât de bine 
o scoase la capăt, încât, întorcându-se cu 
regele în Castilia, acesta le invită la palat 
pentru câteva zile. însă ea îşi dădu toată 
osteneala şi rămase pentru totdeauna, 
fiindcă se căsători cu regele. Din acea 
clipă toată dragostea şi toate darurile 
începură să se reverse asupra fetei sale, 
pe care o prezenta în toate părţile, în timp 
ce biata prinţesă rămânea tristă şi 
părăsită în câte o încăpere a palatului. 

Văzând-o mereu abătută, regele o 
întrebă pe noua regină ce avea copila lui 
de se află mereu în starea asta? 

— Ce să aibă, zise regina, se gândeşte 
la logodnicul ei. Fetele de măritat îşi 
petrec vremea 

gândindu-se mereu la ursitul lor. 

Da, e firesc, gândea şi regele. Cum 
iubitul ei este prinţul şi, de vreme ce se va 
căsători cu acesta, e firesc să se 
gândească tot timpul la el. Dar fata cea 
vitregă mereu îi spunea mamei sale: 

— Vai, mamă! Aş vrea ca atunci când 


tu nu vei 
mai fi, să fiu eu regină. Dacă m-aş putea 
căsători eu 
cu prinţul... 


Regina cea vitregă căuta atunci să-şi 
liniştească odrasla, spunându-i că s-a 
gândit ea mai dinainte la toate acestea şi 
că totul se va aranja cum va fi mai bine. 
Când mai erau doar câteva luni până 
când prinţesa cea adevărată împlinea 
vârsta la care se înţeleseseră să o 
căsătorească, logodnicul scrise că va sosi 
în curând spre a-i cere mâna. 

Regele îşi dădea osteneala să o 
înduplece pe regină să meargă împreună 
prin târgurile învecinate, ca să aleagă 
lucrurile trebuincioase de nuntă. Dar 
regina spunea de fiecare dată că era 
obosită, că nu suporta drumul şi-l 
îndemna pe rege să plece singur. 

Din clipa în care regele părăsi palatul, 
regina, care era mai rea decât deochiul, 
încât toţi îi ştiau de frică, chemă la ea pe 
scutierul cel mai bătrân din palat, căruia îi 
era teamă cel mai mult de regină. Aşa că, 
venind acesta, îi zise vitrega regină: 

— Chiar acum vei lua pe pocitania 

asta de 

prinţesă şi o vei duce la câmp. Acolo o 
vei omori, îi vei scoate ochii şi mi-i vei da 
mie. Şi fata cea vitregă zise şi ea: 

— Iar mie îmi vei aduce inima ei. 

Bietul om, care nu avea cum să scape 
de mânia reginei dacă nu-i îndeplinea pe 
loc poruncile, mai mult mort decât viu, o 
luă pe biata prinţesă şi o duse cu sine 
afară în câmp, departe de palat. 

Pe drum, prinţesa îl întrebă mereu 
unde-o duce, fiindcă sărmanul scutier 
plângea tot timpul. 

— Vai, cum să ţi-o spun? 

— Spune-mi adevărul, fiindcă ştiu că 
ceva rău ele ţi-au poruncit să faci cu 
mine. 

Şi atunci, îi zise scutierul: 

— Apoi, mi-au poruncit să te omor şi, 


vezi, eu 
care te cunosc, fata mea, de când ai 
venit pe lume, 


nu pot s-o fac. 

Şi, deşi prinţesa îl îndemna întruna să 
dea ascultare poruncilor reginei, că de nu 
îl va omori şi pe el, scutierul se jeluia 
întruna, zicând că n-o va putea face. 

Şi numai ce apăru un mieluşel în faţa 
lor. Atunci omul se lumină la faţă şi zise: 

— lată, acum totul s-a aranjat. Trebuia 


> 


să omor 
o fiinţă nevinovată, dar, în locul ei, voi 
omori mielul 


acesta şi nimeni nu va şti nimic. li scot 
ochii şi inima 

şi le duc reginei, iar pe tine te las aici. îl 
rog pe Dumnezeu să te aibă în paza lui, iar 
tu roagă-te mult răposatei regine, căci 
mamele din cer văd totul şi veghează 
mult asupra copiilor lor. 

Se  despărţiră,  îmbrăţişându-se şi 
plângând, iar prinţesa îi mai spuse: 

— Ai grijă multă de sărmanul tata, căci 
această 
fiară urzeşte ceva rău şi contra lui. 

Scutierul se întoarse la palat, iar 
prinţesa rămase în câmp, hoinărind în sus 
şi-n jos. Toată ziua, biata de ea, rătăci 
încolo şi-ncoace, gândindu-se cu mare 
teamă unde se va adăposti noaptea. 

Şi, în vreme ce se mai oprise puţin ca 
să se odihnească, numai ce văzu o 
bătrânică venind spre ea. Şi, cum se uită 
fata, deodată buf! căzu bătrânica jos. 
Fata, sărind de la locul ei, alergă în 
ajutorul bătrânei şi în timp ce-o ridica, 
întrebând-o de nu s-a lovit cumva, femeia 
îi zise: 

— Copilo, ce cauţi tu, singură, pe 
aceste 
meleaguri? 

Prinţesa îi povesti tot ceea ce-i făcuse 
mama cea vitregă. 

— Cât e de rea, cât e de rea! murmură 
bătrâna 
şi-o invită pe fată s-o însoţească la coliba 
ei. 

Fata primi bucuroasă. Ajunseră în faţa 
unui soi de peşteră, unde aceasta îşi avea 
locuinţa. 

— Priveşte, aceasta este căsuţa mea. 


Aici nimeni 
nu te va supăra. Dar, cum eu ies de multe 
ori, tu vei 
fi nevoită să rămâi singură, însă nimeni 
nu te va 
deranja. Dacă totuşi un nepoftit va 
îndrăzni, ţine 
asta. 


Ş-i dădu o vărguţă. Căci bătrâna era o 
vrăjitoare, aşa că dându-i vărguţa îi 


spuse: 

— Când vei dori ceva, nu vei spune 
decât atât: 
Vărguţă a vântuţii, înfăţişează-mi asta". Şi 
ea îţi >va 
aduce orice numaidecât. De asemenea, 
când vei voi 
să vezi pe cineva sau orice alt lucru din 
palatul tău, 
să-i ceri, pentru că dorinţa ţi se va 
îndeplini pe loc. 
Dar niciodată să nu ceri ca ei să te vadă 
pe tine şi nici 


să nu încerci să le vorbeşti. 

lar prinţesa, după ce-i mulţumi 
bătrânei, îi zise că de-aici încolo îi va 
spune „bunicuţo", pentru că dânsa e atât 
de bătrână, iar ea atât de tânără. 

— Bine, răspunse bătrâna. Tu spune-mi 


cum vei 
vrea. Şi-acum mă duc, dar mai înainte va 
trebui să te 


învăţ multe lucruri pe care eu ştiu să le 
fac. 

Şi-o învăţă pe prinţesă să lucreze 
dantele, să brodeze şi multe alte treburi 
de măiestrie. 

— Eu cred, bunicuţo, că tot ceea cea 


pus la cale 
mama cea vitregă este pentru că vrea s-o 
dea pe fata 


ei de soţie logodnicului meu, prinţul. 
Bătrânica însă îi zicea: 

— Crezi tu asta? Ce copilărie!... 

Dar să le lăsăm pe bătrână şi pe copilă 
şi să ne înapoiem la palat. 

Când sosi scutierul la palat, regina îl 
întrebă dacă i-a îndeplinit poruncile şi 
acesta îi dădu ceea ce adusese. lar fata 
cea vitregă, fuga, scoase inima şi-o zvârli 
câinelui. 

în acest timp se întorsese şi regele 
care întrebă de fata lui. Regina îl minţi, 
zicându-i că în clipa când 1-a văzut ieşind 
din palat, prinţesa, care stătea în pridvor 
cu un oarecare, a fugit nu se ştie şi de- 
atunci nimeni nu a mai văzut-o. 

Regele se întrista foarte. Voi să cheme 
toate slugile pentru a le da porunci în 
legătură cu prinţesa. 

— Omule, cauţi scandal. Eu nu am 
spus nimic 
celor din casă pentru a ocoli orice ceartă. 
Atunci regele, care credea toate 
înşelătoriile pe care i le făcea sau i le 
spunea regina, o crezu şi p-asta. Aceasta 
chemă din nou scutierul şi-i zise: 

— la aminte, regele a întrebat despre 


prinţesă Şi 
e foarte lesne ca să te întrebe şi pe tine. 
Eu i-am spus 
că a fugit cu un necunoscut care a venit să 
O caute la 
palat. Şi, dacă vei destăinui o singură 
vorbă din cele 
ce ţi-am poruncit să faci, voi pune să te 
frigă de viu. 


Aşa că vezi cum vorbeşti. 
Bietul om o asigură că nu va spune 
nimic, dar 

mereu plângea, fiindcă nu ştia ce se 
alesese de sărmana prinţesă. 

Regele începu să se vaite reginei că nu 
va putea spune prinţului că fiica lui a fugit 
cu un altul, pentru că era ceva de 
necrezut. Atunci regina îi zise: 

— Uite, prezint-o pe fiica mea în locul 

fetei tale. 

Degeaba căuta regele să-i spună că el 

nu putea 
rosti o astfel de minciună, căci regina îl 
îmboldea întruna: 

— Vezi-ţi de treabă, omule! E o prostie 


ceea ce 
spui! 
Şi atâta-i zise, încât conveni şi regele 
la aceasta. 


Sosi şi ora când prinţul se prezentă şi 
ceru să se pregătească rochia prinţesei în 
vederea nunţii. 

îi fu prezentată cealaltă prinţesă, dar el 
căzu pe gânduri, fiindcă nu o plăcea. 

Regele îi spuse că fiica lui primise să-i 
fie soţie atunci când îl văzuse. Cunoscuse 
între timp alt băiat care-o iubea. Acum, 
dacă prinţul va voi, cum aceea nu era 
fata lui bună, ci vitregă, i-o va da pe 
aceasta de soţie. 

Prinţul răspunse că nu mai avea ce 
face acum decât să se căsătorească, 
întrucât în ţara lui nu se putea să spui 
una şi alta să faci. Aşa că, acestea fiind 
zise, va trebui să facă nunta cu cea care 
nu era adevărată prinţesă. 

Se vesti în regat să se prezinte de 
îndată la palat: croitorese, lenjerese, 
dantelărese etc. Şi atunci zise vrăjitoarea 
prinţesei: 

— Mâine te vei duce la palat, pentru a 
lucra dantele. 

— Dar bine, cum mă voi putea duce? 
Mama mă va recunoaşte şi mă va omori şi 
pe mine şi pe bietul scutier. 

= N-ai grijă, răspunse bătrâna. Acolo 
vei avea de întâmpinat multe piedici, dar 
de cunoscut nu te va cunoaşte nimeni. 

Când se prezentă fata la palat, 
aducea câteva modele de broderii şi 
dantele. Văzură toţi câte ştia să lucreze şi 
rămaseră minunaţi de dibăcia fetei. 

Regina şi fata ei supravegheau lucrul 
fetelor. Prinţul se afla şi el în iatacul de 
lucru, fiindcă datoria cerea să stea mereu 
împreună cu prinţesa. Prințului îi plăcea să 
stea de vorbă cu dantelăresele şi de 
multe ori se adresa logodnicei, arătând 
spre prinţesa adevărată: 

— Nu pare o lucrătoare de rând: are un 
chip atât 
de fin şi nişte purtări atât de alese. 

Aşa că logodnica, văzând cât de mult 
o privea prinţul pe această fată, îşi zise 
că va trebui să se descotorosească de ea. 

Regele o privea şi el şi se gândea că 

fata lui ar fi 

arătat aidoma acestei fete, dacă acum ar 
fi acolo, într-atât se asemănau la chip şi 
la statură. 

Şi logodnica nu găsi alt mijloc de ao 
îndepărta decât să arunce degetarul 
peste balcon în apa râului care trecea pe 
acolo, spunând că i s-a furat degetarul. 
începu să se vaiete şi găsi că cea care 1- 
a furat nu e alta decât brodeza, adică 
prinţesa noastră. 

Degeaba se dezvinovâăţi fata, că nu s-a 
atins de el, că avea degetarul ei şi nu 
avea trebuinţă de altul, prinţesa cea 
vitregă spunea sus şi tare că ea 1-a furat. 

— Mâine, când vei sosi la palat, îi 


spuse acasă 
bătrâna, să te apleci peste balcon şi vei 
vedea un rac 
ieşind din apă, căruia îi vei zice: „Răcuşor 
ce ieşi din 
mare, prinţesei i s-a furat degetarul şi 
pentru asta mă 


vor pedepsi pe mine". lar racul îţi va 
răspunde. 

A doua zi întrebă logodnica pe prinţ: 

— A adus degetarul? 
— Cum să-l fi adus, dacă nici nu m-am 
atins de el, răspunse fata. 

Atunci regina dădu dispoziţii să i se 
dea zece lovituri ca să spună unde 1-a 
pus. 

De faţă se aflau şi regele şi fetele care 
lucrau la trusoul prinţesei. 

Iese fata atunci în balcon şi începe să 
spună racului ceea ce o învățase 
bătrâna. 

Iar racul: 

— Nu s-a pierdut şi nici nu s- 
a furat, Ci stăpâna însăşi 1-a 
aruncat, Aruncă o cutie cu 
ațişoară, Că îndată eu o să-1 
scot afară. 


Apucă fata o cutioară şi-o aruncă în 
jos, în apa râului. Atunci prinţul şi regele 
se aplecară să vadă: racul se scufundă şi, 
după câteva clipe, ieşi cu degetarul în 
gură, aruncându-l1 în cutioară. 

Mai trecură patru sau cinci zile, când 
iată că din nou regina începe să se vaiete 
că i-au dispărut nişte voaluri şi catifele. 

Şi, cum toate fetele care lucrau la 
palat erau foarte aranjate şi gătite, iar 
prinţesa era foarte modest îmbrăcată, 
logodnica spuse că pentru nuntă vor 
trebui să se îmbrace toate cât mai frumos, 
dar fiecare în altă rochie. Şi, pentru că se 
va căsători noaptea, fetele vor purta în 
mâini lumânări aprinse, iar flăcăii vor 
duce făclii. 

Fiecare începu să spună cum se va 

îmbrăca. 

Atunci, cum logodnica cea falsă nu 
aştepta decât un prilej pentru a arunca 
din nou vina asupra adevăratei prințese, 
începu s-o învinovăţească de faţă cu toţi 
că a furat voalul şi catifelele ei, pentru a- 
şi face rochia de nuntă. 

Degeaba repeta fata că nu şi nu. 

Prinţesa cea 

vitregă îi zise că de nu se va înfăţişa a 
doua zi  dis-de-dimineaţă cu gătelile 
furate, loviturile care nu-i fuseseră încă 
date o aşteptau. 

Se înapoie prinţesa la peştera unde 
locuia cu bătrânica. 
— Vai, bunicuţă! Nu ştii cât pătimesc... 
— Ce ţi s-a mai întâmplat, fata mea? 
— S-a furat o catifea! 
— Ei, nu fi prostuţă, las' să se fure! 
— Bine, dar regina spune că eu sunt 
cea care a furat-o şi că mâine, de nu i-o 
voi aduce, mă va biciui. 
— Nu te vor biciui. Mâine te vei 
întoarce acolo, încă o dată. Şi, când vei fi 
în atelierul unde lucrezi, va intra o 
porumbiţă, căreia îi vei spune: 


— Porumbiță vestitoare, 
Peste câmpuri călătoare, 
Voalul si catifeaua poți tu Să- 
mi spui cin' le-a furat sau nu? 


Şi ea îţi va răspunde. 

Când, a doua zi, prinţesa intră în 
atelierul de broderie, regina o întrebă 
dacă a adus cele furate. Prinţesa se 
dezvinovăţi din nou; i se spuse că dacă nu 
se va afla acolo mai înainte de prânz cu 
lucrurile pe 

care le luase, va primi douăzeci şi cinci de 
lovituri de bici. 

Cum regele îi făcea pe voie de când o 
luase pe noua regină şi n-o contrazicea 
niciodată, n-avu tăria să i se 
împotrivească nici de data aceasta. 

Era ora douăsprezece şi regina 
poruncise să fie chemaţi cei ce urmau s-o 
biciuiască pe prinţesă, de faţă cu toţi, iar 
prinţul se caia acum că promisese să se 
căsătorească cu fata cea vitregă. Dar 
pentru că-şi dăduse cuvântul, nu mai 
avea ce face. In sinea lui însă îşi zicea: 
„Cât de răi pot fi unii oameni!" 

Dar deodată intră porumbiţa: o 
porumbiţă albă-albă, care se rotea lin prin 
atelier. Fata îi zise îndată cuvintele pe 
care o învățase bătrâna să le rostească. 
La care răspunse porumbiţa că regina ţine 
ascunsă în dulap catifeaua şi voalul de 
lipsa cărora o învinuiau pe prinţesă. 

Atunci regele zise: 

— Să mergem să vedem dacă e 
adevărat ceea ce 
a spus porumbiţa. 

Şi plecară cu toţii şi găsiră catifeaua în 
camera reginei, ascunsă în dulap. Regina 
începu să se dezvinovăţească: 

— Aşa e, am pus-o acolo din nebăgare 
de seamă 
şi tocmai aici nu am căutat-o. 

Se răspândiră toţi care încotro. Fetele 

începură 

lucrul, iar când sosi noaptea, fata povesti 
din nou bunicuţei ceea ce i se 
întâmplase. lar bătrâna îi zise că acum, 
curând, curând, va fi şi nunta. 

A doua zi, prinţul spuse că el voieşte 
să 
dăruiască fiecăreia dintre lucrătoare câte 
O rochie şi 
fiecare să-şi aleagă culoarea care-i place. 
Când 
ajunse la prinţesă, logodnica îi alese 
culoarea 
galbenă. Le aduseră şi mătăsurile şi voalul 


pentru că 
fiecare avea garnitura din altă culoare. 
Fiecare îşi 
alese ce-i plăcea, numai prinţesa spuse 
că ea nu are 
nici o preferinţă. Atunci prinţul spuse că-i 
va alege el 
culoarea, şi-i alese culoarea cerului. 
Logodnica se 
mânie foarte, dar nu putu să zică nimic, 
pentru a nu-l 
supăra pe prinţ tocmai acum, când mai 
avea doar 


câteva ore până la nuntă. Totuşi îndrăzni: 
l 

— Găsesc că voalul nu l-ai ales cu gust. 
Cred că era mai bine să fi ales mov sau o 
altă culoare. 

— Nu, fiindcă mie îmi place acesta, zise 
prinţul, şi pentru că astfel rochia aduce cu 
steagul ţării mele, care este galben şi 
albastru. 

Când o auzi şi p-asta, crescu şi mai 
mult mânia şi invidia logodnicei. Dar 
încerca să şi-o ascundă. lar fetele 
începură să se pregătească de nuntă. 

Sosi şi ziua nunţii. Şi o. sfătui 

vrăjitoarea pe fată: 

— Bagă de seamă, tu caută şi mergi 
cât mai 
aproape de tatăl tău, pentru că tatăl tău îi 
va da braţul 

logodnicei, iar logodnicul, mamei. Şi, 
când va fi să treacă mireasa pe sub 
torţele aprinse, tu ridică-ţi lumânarea cât 
mai sus şi caută să-ţi cadă câteva 
picături mai mari de ceară pe mâneca 
rochiei. Şi astfel rochia să ţi se păteze şi 
când mirele îţi va atrage atenţia că-ţi 
pătezi mâneca cea galbenă, tu să-i 
răspunzi: „Prea bine, fiindcă sunt fiica 
regelui Castiliei", dar s-o spui cât mai tare, 
ca tatăl tău să te audă. 

Sosi ora nunţii şi au plecat cu toţii la 

palat. 

Când regele o văzu pe fată, îşi zise că 
seamănă leit cu fata lui, iar mirele nu-şi 
putea dezlipi ochii de la ea, deşi mergea 
cu soacra alături şi căuta să meargă cât 
mai aproape de ea pentru a o putea vedea 
mai bine Şi, când fetele ridicară toate 
lumânările în sus spre a lăsa să treacă pe 
dedesubt mireasa, prinţesa ridică 
lumânarea ei şi mai sus, pentru ca ceara 
să-i cadă deasupra mânecii, şi-i zise 
mirele: 

— Ei, neroado, ţi se pătează mâneca 

galbenă! 

lar ea: 

— Şi dacă mi-o pătez este fiindcă sunt 
fata 
regelui Castiliei. 

Şi toţi rămaseră uluiţi. 

Regele o privi atunci şi mai atent şi o 
întrebă dacă ea este cu adevărat fiica lui, 
iar prinţesa răspunse că da şi că aceste 
două femei vitrege i-au 

poruncit lui Filip, scutierul, s-o omoare. 

Regele voi să-l pedepsească pe 
scutier, dar fata îi spuse că nu era 
vinovat, că fusese foarte bun cu dânsa şi 
că suferise mult şi avea mare frică de 
regină şi de aceea nu putuse să facă 
altfel. 

Şi cu toată mâneca pătată de ceară, 
nunta se ţinu, dar cu mireasa cea 
adevărată. Atunci prinţul zise: 

— Mulţumesc că am întâlnit comoara 
pe care 9) 
căutam! 

Şi în ziua următoare se afla tot poporul 
adunat la poarta palatului, cerând 
pedeapsa pentru regină şi fiica ei. 

leşi regele în balcon şi întrebă: 

— Ce vreţi? 

— să fie pedepsită regina! răspunseră 
toţi, pentru că nimeni nu putea s-o vadă 
cu ochi de rea ce era. 

— Atunci să hotărască poporul soarta 
ei! mai spuse regele. 

— lată aceşti doi cai: să fie legată de 
copitele lor şi să fie târâtă şi lăsată în voia 
lor. 

Şi aşa făcură. lar ceilalţi rămaseră 

foarte fericiţi. 


POVESTE SPANIOLA 


Veinte şi regele 


FAMILIA despre care este vorba în 
această poveste era aceea a unui croitor 
dintre cei care cos la palat haine pentru 
toată armata. Avea croitorul 
nouăsprezece fete şi făcu întâmplarea că 
femeia lui mai rămase grea o dată şi mai 
născu o fată şi cu aceasta se făcură 
douăzeci, adică Veinte, şi chiar aşa îi puse 
numele. Femeia muri şi, cum se întâmplă 
în astfel de cazuri, copiii crescură la 
întâmplare, aşa că Veinte crescu foarte 
repede, ajungând în scurt timp o fetişcană 
mai isteaţă decât toate surorile sale. lar 
tatăl, bietul de el, neştiind cum s-o scoată 
la capăt cu atâtea fete, pentru că la palat 
nu era de lucru pentru atâtea mâini, 
nefiind bogat, se gândea cum va putea 
da de mâncare atâtor guri. 

într-o zi, el le spuse fetelor: 

— Dacă-aş avea aici o femeie pe care 
m-aş putea bizui, apoi aş lăsa-o în casă şi 
aş pleca departe, să 

văd doar oi putea câştiga vreun ban mai 
mult, fiindcă la palat se câştigă foarte 
greu. 

Veinte îi zise atunci: 

— Pare de necrezut, tată, ca în faţa 
fetei tale Veinte să zici una ca asta. Poţi 
să pleci liniştit, căci de va fi nevoie de 
croitori în acest palat, noi nu vom lipsi de 
la ce va fi de făcut. Dumneata poţi să 
încui toate uşile şi să spui regelui să ne 
trimită în fiecare zi de mâncare, ca să nu 
mai ieşim. Te vei socoti cu regele şi el ne 
va trimite mâncarea. 

Croitorul făcu întocmai. lar regele îi 
spuse că va rămâne în grija lui să le 
trimită fetelor tot ceea ce aveau nevoie. 
Dar cum erau atâtea, tot ceea ce le 
trimitea regele de mâncare tot puţin 
pentru ele se afla. Tatăl nu le lăsase 
deschisă decât o fereastră foarte înaltă, 
care da în drum şi de unde ele aruncau 


o sioricică pentru a-şi urca mâncarea pe 
care de jos le-o trimitea regele. Mai 
aveau un balcon, care da spre palat, spre 
o grădină a regelui. Cam asta era totul. 
Intr-o zi, Veinte ieşi în balcon şi văzu craca 
mare a unui păr ce se apleca în jos, gata 
să se frângă de greutatea rodului şi se 
gândea că, dacă va găsi o scăriţă, va 
pune-o în grădină sprijinind-o de balcon, 
va cobori şi va culege pere într-un coşuleţ. 

Zis şi făcut. Găsind scara, începu să 
coboare în 

fiecare zi după pere, până ce grădinarul 
observă că perele se împuţinau din ce în 
ce, dar nu ştia cine le culege. Aşa că se 
duse la rege. li dădu cheia grădinii, 
zicându-i că el nu mai e vrednic a fi 
grădinar, fiindcă va veni şi ora când 
regele îi va cere un coş cu pere și el nu va 
avea cu ce să-l umple, pentru că perele 
se furau mereu. 

— Nu pleca de la palatul meu, îi zise 


regele, 
căci eu voi sta la pândă şi voi vedea cine 
este acela 


care-mi fură perele. 

A doua zi, se aşeză sub un păr. Simţi 
mişcare în pom, privi în sus şi o zări pe 
Veinte suită în vârful părului şi îi zise: 

— Veinte, tu eşti cea care Îmi furi 
perele? 

— Păi, să vedeţi, maiestatea voastră, 
să ne iertaţi, pentru că noi suntem 
nouăsprezece surori şi cu mine douăzeci 
şi aici se prăpădesc perele de pomană şi, 
fiindcă măria ta are grijă să ne sature 
atunci când ne trimite mâncarea, ne va 
lăsa de asemenea să ne saturăm şi de 
pere. 

Regele începu să-i vorbească despre 
alte lucruri. Dar Veinte zise: 

— Am aflat că are măria ta un 
porumbar, care e demn de privit, şi eu aş 
vrea să-l văd. 

— Atunci hai să-1 vedem, îi zise el. 

Pleacă ei, dar lipsea grădinarul ca să 

le deschidă 

poarta. O deschise regele şi intră în 
porumbar. Ea rămase în uşă. Aşteptă ca el 
să intre, trânti poarta şi, lăsându-l 
înăuntru, luă coşul şi la revedere. 

Când, târziu, sosi grădinarul pentru a 
da grăunţe porumbeilor, se miră că-l 
vede pe rege acolo. 

— Maiestatea voastră, aici, închis? 

Şi-i spuse regele că, pe când privea la 
porumbei, un val de aer îi închise poarta şi 
nu mai putuse s-o deschidă. însă ieşind 
de acolo, regele gândi în sinea lui: „îmi 
vei plăti tu totul". 

în ziua următoare, Veinte era cocoţată 

în păr, în timp ce regele se plimba prin 
grădină. 
= Cum, Veinte, după tot ce mi-ai făcut 
ieri, mai ai curajul să stai acolo? 
— Vezi, măria ta, răspunse Veinte, noi 
suntem nouăsprezece surori şi cu mine 
douăzeci. leri o mare ceartă se auzea din 
casa noastră: „Veinte! Veinte! Veinte!" Am 
ieşit în fugă, poarta s-a trântit şi nu am 
mai avut ce face. 

Regelui îi plăcură mult vorbele fetei. 

— Mi-au spus unii că măria ta are o 
moară de apă pe care merită să o vezi şi 
eu ţin mult să o văd. 

— Atunci, haide chiar acum. 

Şi s-au dus împreună să vadă moara. 
Intrară şi regele zise: 

— Păcat că nu-i aici grădinarul ca să 

înhame 

măgarul la roată şi să vezi cum vine apa. 
Totuşi am să mă leg eu în locul lui. Tu ține- 
mi sfoara, iar eu voi da înconjur. 

lar ea, când îl vede legat, ce face? li 
prinde capătul sforii ce-l ţinea în mână 
de un pom, ieşi, închise poarta şi-l lăsă 
acolo. 

Când sosi grădinarul ca să dea drumul 
la apă, se miră din nou de ceea ce văzu. 
Regele îi zise că bine că s-a prins de pom, 
căci de nu, cădea înapă. 

Cealaltă zi, la fel, Veinte suită în păr, 
iar regele pe jos, aşteptând-o: 

— Pare de necrezut că te afli din nou 
aici, după tot ceea ce ai făcut ieri cu 
mine. 

— Maiestatea sa trebuie să mă ierte 
neapărat, zise din nou Veinte, căci suntem 
nouăsprezece surori şi cu mine douăzeci. 
Aşa că dacă mare gălăgie a fost alaltăieri, 
şi mai mare a fost cea de ieri: „Veinte, 
Veinte, Veinte, Veinte, Veinte!" Şi eu, 
repede să ies, dar întâmplarea a făcut de 
am legat pe măria ta de pom, căci de nu, 
ai fi căzut în apă. 

Coborând ea din pom, îi zise regele că 
dacă vrea, el va veni la noapte la ea. 
Veinte zise că vrea şi întrebă la ce oră să-l 
aştepte. Rămaseră înţeleşi ca să urce 
regele cam pe la nouă seara. 

— Eu, noaptea asta nu mă culc cu voi, 
le spuse 
Veinte fetelor. 

Şi, cum camera lor de culcare era 
lungă şi paturile se înşiruiau unul după 
altul până la al douăzecilea, regele ştia 
locul lor şi unde îşi avea Veinte patul. Aşa 
că Veinte le spuse că, fiind foarte 
gălăgioase, ea se va culca în noaptea 
aceea singură, într-o altă cameră. 

— Fă ce vrei, îi răspunseră surorile. 

Atunci fata luă patul şi-l aranja în 
cealaltă încăpere. Acolo îşi potrivi scara la 
fereastră, se încuie pe dinăuntru şi, când 
regele urcă, cum el ştia unde dormea 
Veinte, începu să numere: 

— Unu, doi, trei, patru... până la 
nouăsprezece, 
dar nu dădu de al douăzecilea pat. Cred 


că am greşit. 
Din nou începu să numere: „Unu, doi, trei, 
patru..." 


până la nouăsprezece. 


Asta se repetă de trei ori şi, de fiecare dată, 
ajungea numai la nouăsprezece. Şi iar se 
supără regele. în acest timp soseşte din 
călătorie, obosit de atâta muncă, tatăl 
celor douăzeci de fete şi le întrebă cum s- 
au simţit în lipsa lui. Ele spun că bine, că 
nu le-a lipsit mâncarea şi că şi-au făcut 
pe deplin datoria. Şi se duse croitorul la 
palat spre a-l saluta pe rege, cum era 
natural. Şi-i spuse regele că avea un 
costum pe care voia să i-l coasă el, dar 
să aibă grijă ca fiica lui, Veinte, să nu se 
atingă de costum, 

pentru că el cunoştea croiala şi cum 
cosea Veinte. lar de nu va respecta 
porunca, îl va costa viaţa. 

Sărmanul se întoarse acasă şi, cum 
era tare amărât, îl întrebă Veinte: 

— Tată, ce aduci acolo? 

Iar croitorul o întrebă de nu a făcut 
cumva vreo festă prinţului şi-i spuse ca de 
acel costum să nu se atingă, fiindcă 
regele va cunoaşte că a fost lucrat de ea. 
— Că prost mai este, tată! Ca şi cum 
croiala şi împunsătura mea ar spune: 
Meinte 1-a făcut!" Şi pentru când îl vrea 
gata? 

— Până-n trei zile. 

— Apoi, dă-mi-1l mie, că am să-l fac 
eu. 

— Fato, pentru Dumnezeu, să vezi că 
mă omoară regele, zise bietul croitor. 

= Nu, nu te va omorî, zise Veinte. 

Ii luă costumul, se încuie în camera ei 
şi acolo croi nouăsprezece costumase. 
Când după trei zile le scoase gata şi le 
aşeză în cutie, îi spuse că costumul 
prinţului era gata. Când croitorul sosi la 
rege, acesta se mai afla încă în pat. 

— Bine, lasă-l pe pat! Imediat am să 


v 


mă uit la 
el, zise, bănuind că era iar vreun şiretlic 
de-al lui 
Veinte. 


Croitorul plecă. Şi când regele 
desfăcu cutia şi 


80 


începu să scoată cele nouăsprezece 
costume, dădu poruncă să fie chemat de 
îndată croitorul. Auzindu-se chemat, o 
întrebă tatăl pe Veinte de n-a făcut vreo 
drăcie costumului. 

— Nu, tată! Du-te liniştit, nu te îngriji, 
că n-o să 
te omoare. 

Soseşte bătrânul şi-1 întrebă pe rege 

ce doreşte. 

— Apoi, nimic mai mult decât că vreau 
să mă căsătoresc cu fiica dumitale, 
Veinte. 

— Vreţi să glumiţi cu mine? 

= Nu, nu vreau să-mi bat joc de 
dumneata. Vreau ca nunta să aibă loc de 
acum în trei zile. 

Ajunse bătrânul acasă foarte supărat: 

— Ce mai veste aduci, tată? întrebă 

fata. 

— Mi-a spus regele că vrea să te ia de 

nevastă. 


Iar Veinte: 

— Chiar acum, tată, du-te la casa 
tâmplarului şi 
spune-i să facă o păpuşă de mărimea 
fetei tale 
Veinte, cu un resort care să spună „da" şi 
altul „NU", 
şi te vei duce la măcelar şi-mi vei aduce o 
burtă de 


vacă, puţin sânge şi nişte zahăr. 

Sosi şi ziua nunţii. 

Când veni ora să se culce, regele ieşi 
din cameră să vadă dacă Veinte n-a mai 
pus ceva la cale şi ea, cum avea păpuşa 
pregătită, o îmbrăcă cu cămaşa ei de 
noapte, iar în burta de vacă turnă zahăr 
şi apoi o 

umplu cu sânge şi o aşeză pe gâtul 
păpuşii, o culcă în pat şi ea se băgă sub 
pat şi aşteptă ca regele să intre. lar regele 
o întrebă: 

— Te-ai şi culcat? 
Păpuşa, cum avea un resort care zicea 
„da" şi „nu“, spuse că „da". Dar regele: 
— Acum mi le vei plăti pe toate 
laolaltă. Iti aminteşti când îmi furai perele 
din grădină? 
— Da! 

— îţi aminteşti când m-ai lăsat închis 
în 
porumbar? 
— Da! 
= Ţi-aduci aminte când m-ai lăsat 
legat la moară, încât şi grădinarul m-a 
crezut nebun? 
— Da! 

— Dar când m-ai lăsat cu toate 
celelalte 
nouăsprezece surori ale tale şi ai fugit? 
— Da! 
— Şi când ţi-am trimis costumul şi i- 
am spus tatălui tău, fiindcă nu aveam 
încredere în tine, şi tu mi-ai croit 
nouăsprezece costume pentru a le 
arunca? 
— Da! 
— Da? 

Şi scoase pumnalul şi i-1 puse în gât. 
Şi cum sângele era dulce pentru că se 
făcuse sirop, îi căzură 

câţiva stropi în gură. 
— Trădare, trădare! Am omorât-o pe 
Veinte, care până şi sângele îl avea 
dulce! 
— Te-ai supărat de pomană, fiindcă eu 
am ştiut mai multe decât tine, zise Veinte, 
ieşind de sub pat. 

Iar regele o îmbrăţişa şi-i zise: 

— Atunci tu vei fi soţia mea şi nimeni 

alta. 

Şi trăiră fericiţi la palat şi veniră să 
locuiască acolo şi croitorul cu cele 
nouăsprezece fete ale sale. 


POVESTE SPANIOLĂ 


Prâslea şi invidioşii 


CU ANI ŞI ANI ÎN URMA a fost un 
ţăran care la moartea lui lăsă celor trei 
feciori pe care-i avea câte o juncană. Cu 
limbă de moarte le poruncise: 

— Fiecare dintre voi să aibă grijă de 
juncana lui, s-o ducă în fiecare zi la 
păşune, să crească şi să vă dea de 
mâncare. 

Şi cei trei fraţi făcură întocmai după 
cum îi povăţuise tatăl lor, pe patul de 
moarte. Şi trăiră în bună pace, lungă 
vreme, fiecare cu gospodăria lui. Dar, 
într-o bună zi, cel mic căzu bolnav la pat, 
aşa că-i rugă pe ceilalţi fraţi să-i ducă şi 
juncana lui la  păşune. Fraţii săi 
consimţiră; dar _ invidioşi cum erau pe 
vioiciunea şi iuţeala de minte a lui Prâslea, 
nici nu dădură bine cotul casei şi amândoi 
fraţii mai mari se gândiră la aceeaşi 
răutate: să-i arunce juncana în fântâna 
părăsită şi secătuită, care se afla acolo, în 
apropiere. 

Zis şi făcut. Juncana lui Prâslea zăcea 
pe fundul fântânii. Când Prâslea îi văzu 
seara că se întorc numai cu două 
juncane, pricepu imediat ce se 
întâmplase, în ciuda faptului că fraţii îi 
spuseseră că a fost o întâmplare 
nenorocită cu juncana sa şi că alunecase 
ea singură în fântână. 

în câteva zile, Prâslea se făcu sănătos 
şi neavând altceva mai bun de făcut, se 
duse de unul singur pe câmp. Şi iată că 
deodată se apropie de el o pereche 
frumoasă de boi, nu se ştie de lângă cine 
se rătăciseră pe-acolo şi se ţinură după 
el, peste tot pe unde hoinări el în ziua 
aceea, mergând pe urma lui Prâslea până 
acasă. Când îl văzură fraţii lui, rămaseră 
încremeniţi. 

— De unde ai boii? îl întrebară ei. 

să: M-am dus lângă fântâna unde s-a 
prăpădit juncana mea, dată în dar de la 
tata, şi atâta am plâns şi m-am rugat, 
încât pe când îmi ştergeam lacrimile de 
supărare, m-am pomenit cu perechea 
asta frumoasă de boi. 

La auzul celor povestite, cei doi fraţi 
lăsară să treacă noaptea şi de cum se 
crăpă de ziuă porniră amândoi cu 
juncanele lor la fântâna cea secată şi le 
dădură de-a berbeleacul pe amândouă în 
adânc. Apoi aşteptară să se întâmple 
minunea. Şi se jeluiră acolo în genunchi 
toată ziua. Se lăsă noaptea şi de apărut 

nu mai apăru nimic, nici o vietate. Căzuţi 
pe gânduri şi amărâţi, se îndârjiră parcă şi 
mai mult împotriva bietului Prâslea. Şi a 
doua zi, pe când era la păşune Prâslea, 
fraţii îi dădură foc micii lui gospodării. Dar 
Prâslea nu deznădăjdui, ci umplând un sac 
cu tăciuni şi altul cu cărbuni, plecă la 
târg. Acolo începu să strige cât îl ţinea 
gura că are de vânzare doi saci cu argint. 
Când se apropie un negustor bogat de el, 
îi spuse că-i vinde sacii, dar fiind vorba de 
argint vrăjit, nu are voie să le deschidă 
gurile decât după ce va ajunge acasă. 
Negustorul îi plăti suma cerută şi plecă. 

A doua zi chiar, fraţii îşi dădură foc 
caselor şi făcură întocmai cum făcuse 
Prâslea. Dar, din nenorocire, la târg se 
întâlniră faţă în faţă cu negustorul păcălit 
de Prâslea. Şi când acesta auzi de aceeaşi 
păcăleală, se porni cu ciomegele pe ei, 
de ajunseră numai vânătăi şi oase frânte. 
Şi, de ruşine pentru răutatea şi prostia 
lor, nici nu se mai întoarseră în satul în 
care se născuseră ei şi fratele lor mai mic. 
Aşa că, rămas singur, bunul Prâslea îşi 
putu duce liniştit zilele mai departe. 


POVESTE SPANIOLA 


Iepurele şi broasca râioasă 


A FOST ODATĂ o babă şi un moş. Şi pe 
cât era moşul de bun la suflet, şi nu ieşea 
din cuvântul babei, pe atât era baba de 
afurisită cu moşul. Toată viaţa el nu 
făcuse decât să asculte de ea: fie de 
bună ce era, fie de teamă pentru 
răutatea ei... 

Intr-o bună zi, o zi geroasă de iarnă 
grea, îl trimise fără nici o milă în inima 
pădurii să taie lemne, spunându-i că îi era 
frig. 

Moşul o ascultă şi se duse în pădure. 
Văzu câţiva butuci şi se apucă să-i taie şi 
să-i smulgă din rădăcini. Dintre copacii 
aceia apăru însă, pe neaşteptate, un pitic 
cu o barbă mare, de aproape să-i ajungă 
până la pământ. 1 se făcu milă de bietul 
moş şi-l întrebă ce făcea în pădure pe 
asemenea ger. 

— M-a trimis baba mea să tai lemne, îi 
răspunse moşul. 
— Nu te mai osteni atât. Du-te acasă 
şi vei găsi 

magazia ticsită de lemne, să vă ajungă 
până la sfârşitul iernii! 

Moşul îi mulţumi şi fericit se întoarse 
acasă. Inţr-adevăr, când o luă şi pe babă 
să se uite în magazia lor goală, o găsiră 
acum plină de lemne. Curioasă, baba îi 
spuse moşului să-i povestească cum şi în 
ce fel se petrecuse minunea aceea. ŞI 
moşul îi spuse tot de-a fir-a-păr. 

După o zi, două, baba îi spuse 


moşului: 

— Du-te iar în pădure şi caută-l pe 
pitic. Spune-i 
să ne facă în dar o casă îndestulată. Azi 
am fiert 
ultimele boabe de fasole. Nu mai avem 
nimic de 


mâncare. Să nu vii înapoi până ce nu-l vei 
găsi! 

Şi moşul se duse iar, pe ger, în 
pădure. Şi căută şi căută, până ce-1 găsi. 
— Piticule bun şi făcător de minuni, 
începu moşul să-i spună, baba mea îţi 
cere acum o casă îndestulată. N-avem ce 
mânca şi suntem bătrâni şi neputincioşi. 
— Bine, moşule. Când vei ajunge 
acasă, nu vei mai găsi cocioaba de unde 
ai plecat spre pădure, ci o casă frumoasă 
şi îndestulată cu toate bunătăţile şi cu 
cămările pline. Mergi bucuros acasă! aşa- 
i spuse piticul şi dispăru, convins că cei 
doi bătrâni vor fi fericiţi de acum încolo. 

Şi, într-adevăr, ajunse el acasă, dar în 

loc de 

cocioabă găsi întocmai după cum îi 
făgăduise piticul cel bun. Se bucură baba 
foarte. Dar bucuria ei nu ţinu mai mult de 
câteva zile. Nesăţioasă cum era, ea îi 
spuse moşului: 

— Ei bine, dar când s-or termina toate 


bunătăţile 

astea, ce vom mai face? N-ar fi bine să te 
duci la 
piticul tău şi să-i ceri o prăvălie plină cu 
lucruri de 
vânzare? în felul acesta ne vom putea 
câştiga pâinea 
fără ajutorul lui. la du-te chiar acum şi 
spune-i ce-mi 


doreşte inima! 

Moşul, care nu ieşea din vorba babei, 
se duse şi de astă-dată. Şi-1 căută mult 
de tot, până să-l găsească. 

— Ce mai e, moşule? Ce-ţi doreşte 
inima? Ce s-a întâmplat? îl întrebă piticul, 
curios să ştie ce mai voia moşul. 

— Uite aşa şi aşa... îi repetă toate 
vorbele babei. 

— Bine, bine. Poate că are ea 
dreptate. Aşa nu vei mai fi nevoit să vii 
să-mi mai ceri nimic de azi încolo! Du-te 
acasă şi dorinţa voastră va fi împlinită! şi 
piticul iar se făcu nevăzut. 

Şi moşul se arătă foarte bucuros când 
văzu pe baba lui râzând, cu cei doi dinţi 
ce-i mai rămăseseră, în faţa unei prăvălii 
mari cu tot felul de mărfuri în sute şi sute 
de rafturi. Dar, după vreo săptămână, 
baba îi spuse moşului: 

— Ştii ceva, moşule? Eu am obosit să 


tot stau în 
prăvălie şi să vând. Te duci chiar acum şi- 
i spui 
piticului să mă facă contesă şi te tine 
conte cu 
slujitori mulţi, încât noi să nu mai 
trebuiască să 


facem chiar nimic. 

Moşul, fără să se gândească mult la 
ceea ce-i spuse baba, se duse direct spre 
locul unde ştia că era piticul. îl căută şi-l 
căută şi la urmă tot îl găsi. 

— Ce s-a mai întâmplat, moşule? se 
cam răsti 
piticul la el. 

Dar cu aerul cel mai senin din lume, 
moşul îi spuse dorinţa babei lui. 

— Şi chiar vrei tu să fii un conte? mai 
insistă piticul. 

= Eu nu vreau nimic. Dar casă bună 
cu ea nu voi mai duce, dacă îndrăznesc 
să n-o ascult; ori asta e dorința ei! spuse 
umil moşul. 

— Ei, bine, dacă asta e dorința ei. Te 
vei duce acasă şi în loc de tot ceea ce ai 
lăsat, vei găsi un palat cu slujitori şi pe 
baba ta contesă. 

Apoi, plictisit, piticul dispăru îndată, 
de parcă-1 înghiţise pământul. 

Moşul, până ajunse acasă, văzu că are 
pe el alte veşminte, scumpe, cusute cu fir 
de aur, şi nici nu-şi crezu ochilor când o 
văzu la fereastra unui palat splendid pe 
baba lui, contesă, iar pe scările palatului 

zece slujitori în stânga şi zece slujitori în 
dreapta, care se înclinau cu toţii la 
venirea lui. 

Moşul, sau mai bine zis contele, 
urcând scările palatului, se gândea că 
poate de astă-dată baba lui se va arăta în 
sfârşit mulţumită şi nu-l va mai trimite la 
pitic să-i ceară ceva. De altfel, nici nu-şi 
închipuia ce-i putea cere mai mult decât 
atât?! 

— Uite ce e, moşule, îi spuse baba 
într-o zi, 
într-o zi nefericită — ca să scapi de orice 
altă 
rugăminte din partea mea, du-te la pitic şi 


spune-i ca 
toată puterea lui magică s-o treacă 
asupra mea, şi 
atunci îi făgăduiesc că nu te voi mai 
trimite niciodată 
la el. 


Moşul încremeni. Dar baba, doamna 
contesă, îi dădu un brânci pe scări şi 
contele se trezi în curte în faţa palatului. 
Se dezmetici şi se duse în pădure. îl 
întâlni pe pitic. li spuse dorinţa babei 
contese. Piticul îl ascultă şi-i spuse, 
privindu-l fix în ochi: 

— Mi-e milă de tine, moşule, ca din 


prima zi 
când te-am văzut spărgând lemne pe 
gerul acela 
năprasnic. Mergi liniştit acasă. Aşa va fi. 
De azi 
încolo baba ta nu-ți va mai cere chiar 
nimic! Ne 


despărțim pentru totdeauna. 

Şi piticul îşi luă rămas-bun de la moş. 
Moşului parcă nu-i plăcu tonul cu care-i 
vorbise piticul, deşi părea blajin cu el. 

Mergând din ce în ce mai repede spre 
casă, moşul se pomeni că aleargă cum nu 
mai alergase de ani şi ani de zile. Ce se 
întâmplase cu el? Piticul îl transformase 
într-un iepuraş. Cu inima cât un purice, 
alerga iepuraşul spre palatul contesei, în 
speranţa că ea va putea face ceva pentru 
el, câ-1 va recunoaşte... Dar, altă minune! 
în loc de palat, o băltoacă mare cât toate 
zilele şi, pe malul ei, posomorâtă, o 
broască râioasă. 


POVESTE CANADIANĂ 


Băiatul cel destoinic şi flamura 
fermecată 


A FOST ODATĂ, demult, o văduvă 
care avea un singur fiu. înainte de a 
închide ochii, tatăl i-a cerut băiatului s-o 
asculte întotdeauna pe maică-sa. Fiind 
foarte săraci, băiatul străbătea toată ziua 
străzile târgului natal, cerşind. Dar 
oamenii s-au plictisit de la o vreme să le 
tot dea de pomană. Drept care, într-o 
bună zi, băiatul i-a spus mamei sale: 

— Trebuie să plecăm de aici, să ne 
mutăm în altă parte, într-un loc unde nu 
ne cunoaşte nimeni. Am putea să mai 
cerşim un timp până când voi fi destul de 
mare ca să-mi câştig singur pâinea. 

Odată hotărârea luată, au pornit la 
drum. Au mers pe jos o zi întreagă şi 
seara au ajuns la un castel. L-au întrebat 
pe castelan dacă pot rămâne acolo peste 
noapte şi acesta s-a învoit, iar a doua zi 
dimineaţă i-a poftit la micul dejun. El le-a 
spus că aveau de mers toată ziua înainte 
de a ajunge la 

pădure, unde urmau s-o apuce pe drumul 
mare. 
— Veţi merge toată ziua, le-a spus 


castelanul. O 
să vă ia o zi întreagă, ca să ajungeţi la 
drumul de 
lângă pădure, dar să nu intraţi în pădure, 
pentru că 
acolo se află tot felul de animale 
sălbatice şi uriaşi 


care pot să vă mănânce. 

Ei i-au mulţumit castelanului pentru 
tot şi au pornit-o la drum. înainte de a 
ajunge la pădure, au trecut pe lângă un 
catarg înalt, cu o flamură în vârf. Băiatului 
i-a plăcut mult steagul de îndată ce 1-a 
văzut. în cele din urmă au ajuns la pădure 
— care nu se afla prea departe de 
catargul cu flamura — şi au făcut un foc 
în jurul căruia să înnopteze. Băiatul i-a 
spus mamei sale: 

— Tu te vei odihni, iar eu o să stau de 
veghe şi apoi te trezesc şi mă culc eu 
până dimineaţă. 

— E bine aşa, i-a răspuns mama. 

După aceea, el a făcut un foc bun, 
pentru ca mama lui să doarmă bine. 
Femeia era foarte obosită după două zile 
de mers şi a adormit imediat. îndată ce a 
văzut-o dormind buştean, băiatul a 
pornit-o înapoi către catarg, unde, odată 
ajuns, s-a căţărat şi a luat flamura din 
vârf. Apoi s-a dat jos, a înfăşurat flamura 
în jurul trupului şi a prins-o cu un ac mare. 
Când a terminat, se simţea cu totul altul. 
Avea atâta putere, că putea dobori orice i- 
ar fi ieşit în cale! 

După aceea s-a întors la mama lui. Ea 
dormise ceva mai mult de o oră, aşa că a 
trezit-o. 

— Mamă, mai eşti obosită? a întrebat-o 
el. 

= Ei, m-am odihnit bine şi acum mă 
simt în toate puterile, i-a răspuns ea. 

— Atunci, să mergem mai departe. 

Şi au pornit la drum. Au ajuns într-un 
loc cu dealuri frumoase şi, deodată, după 
un dâmb au văzut un uriaş venind spre ei. 

— Vezi cine vine spre noi? a întrebat 

mama. 

— Da, dar nu-ţi face griji. 

Uriaşul ajunse repede în dreptul 

lor. 

— Ah, năpârcă mică, îi spuse el 
flăcăului. 

Mâine dimineaţă te mănânc la micul 
dejun. 

Deodată, uriaşul încercă să-l înşface, 
dar băiatul îl lovi în frunte.şi-l aruncă cât 
colo, între nişte butuci. Apoi îl apucă din 
nou de brâu şi-l aruncă în drum. 

Ei bine, uriaşul, aflându-se într-un 
asemenea hal, şi-a spus: „Mai bine mă 
las păgubaş. Asta e-n stare să mă 
omoare". 

— Ei, fie, îi spune el băiatului, tu şi 


mama ta 
veniţi cu mine. Eu am un castel şi vom 
sta toţi trei 


acolo. Ne-om simţi bine împreună. 

Aşa că uriaşul i-a luat la castelul său. 
Fiind obosiţi, seara s-au culcat repede. 
Dimineaţa, uriaşul le-a dat de mâncare 
carne de ren. Băiatul n-a mâncat 

mult, că aşa îi era felul. 

Uriaşul se ocupa cu desţelenirea 

pământului. 

— Eu mă duc să desţelenesc pământul, 
le-a spus 
el. Vreau să mă fac fermier. 

Ei îl numeau acum pe uriaş bunic. 

— Bunicule, îi spuse băiatul, vrei să te 
însoțesc? 

— Bine, i-a răspuns uriaşul, poţi să vii 
cu mine, să vezi cum muncesc. 

Uriaşul scotea cireşii şi arţarii din 
rădăcini şi îi aşeza într-o grămadă mare. 
Băiatul se uita la el cum muncea. De 
îndată ce arunca un copac în grămadă, 
scotea altul, ca şi cum ar fi fost uşor ca un 
pai. Dar, încet-încet, începea să dea 
semne de oboseală. 
= Bunicule, treaba ar merge mai 
repede dacă ţi-aş da o mână de ajutor. 
= Eşti prea mic pentru aşa ceva, i-a 
spus uriaşul. Dar poţi să apuci copacul de 
vârf şi eu îl apuc de trunchi. 

De fiecare dată când băiatul apuca un 
copac, îl ridica pe uriaş o dată cu el! Şi 
aşa a trecut toată ziua. 

Seara, când s-a întors acasă, uriaşul i- 
a spus bătrânei: 

— Trebuie să fie mulţi oameni 
puternici prin părțile voastre. 
— Ah, nu-i chiar aşa, a spus ea. 

Lucrul acesta a început să-l supere 

din ce în ce 

mai tare pe uriaş. După un timp i-a spus 
bătrânei: 

— Vreau să te prefaci că eşti bolnavă, 
după 
aceea îţi spun eu ce-o mai fi. 

Şi bătrâna s-a învoit să-i facă pe plac 
uriaşului, dar ea nu ştia ce i se pregăteşte 
băiatului. 

Aşadar, a doua zi dimineaţă, bătrâna 
s-a plâns că îi este rău. Când s-a sculat, 
băiatul a întrebat-o pe maică-sa: 

— Ce-i cu tine, mamă? 
— Mi-e tare rău. Du-te la bunicul şi te 
sfătuieşte el ce să faci. 

Aşa că merse la uriaş şi-i spuse: 

— Mama este bolnavă. Ce să fac? 

— Păi numai un măr de aur o poate 
salva, spuse uriaşul. 

— Măr de aur? Cum aşa? 

= Ascultă. Vino aici. Vezi drumul de 
colo? Mergi pe el şi vei ajunge la castelul 
unde se află mărul de aur. 

Băiatul porni la drum şi merse toată 
ziua şi o parte din noapte. Chiar înainte 
de a ajunge la castel, dădu peste o mică 
aşezare, unde se opri pentru a-şi trage 
sufletul. Acolo întâlni un om bătrân de 
peste o sută de ani. 

Când îl văzu pe băiat intrând în casă, îi 

spuse: 

— Băiete, încotro mergi? 

— Merg să iau mărul de aur pentru 
mama care e bolnavă, răspunse băiatul. 
= Da, mărul de aur. E tare greu să-1 
capeţi. Mulţi au trecut pe aici, dar nimeni 
nu s-a sfătuit cu mine. S-au dus şi au 
încercat, dar tot atâţia au murit. Nimeni n- 
a reuşit să-l aibă. Ei, ai face bine să te 
odihneşti un pic şi mâine dimineaţă îţi voi 
spune ce să faci. 

Băiatul ascultă povaţa şi s-a dus la 
culcare. La revărsarea zorilor, bătrânul 1- 
a trezit. 

— Dacă ajungi la castel tocmai când se 
îmbăiază prinţesa şi dacă te stropeşte cu 
apa aruncată de ea în afara zidurilor 
castelului, poţi obţine mărul imediat; dacă 
nu, vei avea multe încercări de trecut. 

— Ei bine, voi încerca, spuse băiatul. 

A alergat deci cât a putut de repede, 
dar când a ajuns la castel, prinţesa tocmai 
aruncase apa şi el n-a mai apucat nici un 
strop. 

A intrat atunci în castel şi a dat peste 
o prinţesă minunată. 

— Bună ziua, băiete. Cu ce treburi ai 
venit? 1-a întrebat ea. 

— Am venit să iau mărul de aur pentru 
mama, care este foarte bolnavă, a 
răspuns băiatul. 

— Da, mărul de aur se află aici, dar va 
trebui să treci prin mai multe încercări 
înainte de a-1 căpăta. 

— Ce trebuie să fac? întrebă băiatul. 

— îţi voi spune deseară ce va trebui să 
faci 
mâine dimineaţă, pentru a căpăta mărul 
de aur. 

Băiatul şi-a petrecut ziua la castel, iar 
seara, la ora şase, ea i-a dat cheile 
castelului şi i-a spus: 

— Mâine dimineaţă, la şase, trebuie 
să-mi dai 
cheile castelului înapoi. 

El a luat cheile şi le-a pus în buzunar, 
iar prinţesa a plecat. 

Ceva mai târziu a venit şi bătrânul la 
castel. El purta pe cap o pălărie care îl 
făcea nevăzut. Când a intrat, băiatul 
şedea într-un fotoliu. 

— Ei, ce ţi-a dat de făcut prinţesa? îl 
întrebă bătrânul. 

— Mi-a dat cheile castelului, pe care 
trebuie să i le înapoiez mâine dimineaţă, 
la ora şase, a spus băiatul. 

— O să poţi să i le dai? 

— O să încerc. 

Toropit de somn, băiatul a adormit. La 
şase fără un sfert se iscă zarvă mare şi 
cine intră? Balaurul însuşi. Venise să ia 
cheile castelului de la băiat, dar bătrânul, 
mai iute decât el, şi pusese mâna pe chei. 

Când bătu ora şase, bătrânul îl trezi pe 
băiat şi îi spuse: 

— Ai cheile castelului, ca să i le 

înapoiezi 

prinţesei? la caută-le unde le-ai pus! 

Băiatul se căută în buzunar, dar nu 
mai găsi cheile. Ah, şi ce trist deveni, de 
nu mai putu scoate un cuvânt! Dar 
bătrânul băgă mâna în buzunar şi scoase 
cheile. 

— Uite-le. Dă-i-le înapoi. 

Când sosi prinţesa, îl întrebă cu 
asprime pe băiat: 

— Ai cheile castelului? 

E Da, spuse el dându-i-le înapoi. 

— Bine, te-ai descurcat de data asta, 
dar mai ai de trecut prin două încercări. 

Fi îşi*petrecură ziua stând la taifas. 
Seara, la ora şapte, ea îi dădu băiatului o 
farfurioară de aur, spunându-i: 

— Mâine dimineaţă, la ora şapte, să- 
mi dai 
farfurioara înapoi. 

El a luat farfurioara şi a pus-o în sân. 

După plecarea prinţesei, apăru din nou 
bătrânul, care îl întrebă pe băiat ce i-a 
cerut de astă dată prinţesa. Băiatul îi 
spuse toată povestea, după care adormi. 
Bătrânul rămase de veghe toată noaptea. 
La şapte fără un sfert dimineaţa, balaurul 
veni din nou cu zarvă mare, pentru a 
pune mâna pe farfurioara de aur. 

Bătrânul îl trezi pe băiat şi îl întrebă 

dacă mai are 

farfurioara. Acesta îşi băgă mâna în sân 
şi nu mai găsi farfurioara. Văzând asta, fu 
cuprins de o mare mâhnire. Dar bătrânul 
scoase farfurioara din buzunar şi i-o dădu 
băiatului. 

— Uite, dă-i-o prinţesei. 

— Până acum te-ai descurcat bine, dar 
încercarea cea mare abia acum vine, zise 
prinţesa. 

Ziua trecu repede şi la opt seara 
prinţesa veni şi-i spuse băiatului: 

— Mă duc la casa balaurului. Mâine 
dimineaţă, 
la opt, vreau să-mi pui capul balaurului în 
poală. 

După care se duse să se pregătească 

de drum. 

îndată apăru bătrânul care îl întrebă 
pe băiat ce i-a cerut prinţesa să facă. 
Când află despre ce este vorba, îi spuse 
băiatului: 

— Da, e o treabă grea. Crezi c-ai s-o 
poţi face? 

— Nu ştiu, răspunse băiatul. 

— Voi face tot ce îmi stă în puteri ca să 
te ajut, îl încuraja bătrânul. 

Nu mult după aceea, prinţesa 
deschise uşa şi îi spuse: 

— Eu plec de-acum. 

Bătrânul se luă imediat după «ea; 
crezând c-o urmăreşte cineva, ea se uită 
în spate, dar nu văzu nimic. 

Străbătu o pădure şi în cele din urmă 

ajunse la o 

căsuţă. „Eu intru aici", spuse ea. „Eu stau 
afară", îşi spuse el, postându-se lângă 
uşă. 

Era o noapte frumoasă, cu lună. 

După miezul nopţii, prinţesa ieşi afară. 
Balaurul, care se ascunsese în casă, 
scoase şi el capul pe uşă. Bătrânul, aflat 
după uşă, puse mâna pe capul lui şi i-l 
răsuci până când i-1 luă de pe umeri. 

„Eu plec acum", spuse ea. „Plec şi eu 
cu capul balaurului", îşi spuse bătrânul. 
Ea se întoarse şi spuse: „Sunt singură". 
„Nu, suntem doi", îşi spuse el. 

La şapte şi jumătate dimineața 
ajunseră înapoi la palat. 

Bătrânul se duse la băiat şi-1 trezi. 

— Ai capul balaurului ca să-l dai 
prinţesei? 

— Nu-l am, spuse el trist. 

— Ah, atunci eşti pierdut! Dar mai ai o 
jumătate de oră. Du-te şi te spală. 

După ce băiatul termină cu spălatul, 
bătrânul luă capul balaurului şi i-1 dădu. 

— Uite, ţine-1 tu, că eşti mai puternic. 
Ea e) să 
vină cu un şorţ de pânză galben, dar să 
nu i-l dai. O 
să se întoarcă cu un şorţ de aur, şi atunci 
poţi să 
arunci capul în el. 

Totul se întâmplă întocmai. Prinţesa 
veni cu şorţul galben, dar băiatul nu voi 
să-i dea capul 

balaurului. Ea se duse şi-şi puse şorţul de 
aur. Când se întoarse, băiatul puse capul 
balaurului în şorţ. Acesta se zvârcoli un 
timp, după care căzu mort la pământ. 

— Ah, spuse fata, ai câştigat. Voi fi 
soţia ta 
pentru totdeauna. 

Ei au petrecut câteva luni la castel, dar 
băiatul se gândea tot timpul la mama lui. 

— Mama este bolnavă. Trebuie să plec 
şi să-i 
duc mărul de aur. 

Auzind acestea, prinţesa îi dădu 
mărul, îşi scoase inelul de pe deget, pe 
care îl rupse în două părţi egale, şi îi dădu 
băiatului o jumătate. 

— Când cele două jumătăţi vor fi 
alăturate, 
înseamnă că m-ai găsit şi vom fi din nou 
împreună. 

Băiatul merse acasă şi o găsi pe mama 
lui încă la pat. li dădu mărul de aur şi ea 
se făcu repede bine. 

Când uriaşul văzu că băiatul a reuşit 
să facă rost de mărul de aur, îşi dădu 
seama unde stă puterea lui. Aşa că-i 
spuse bătrânei: 

— Bănuiesc că băiatul are flamura 
fermecată 
asupra lui. încearcă să-l faci să ţi-o dea. 
Spune că 
vrei să o speli. Apoi o întinzi la uscat, la 
soare. 

„Dacă aş pune mâna pe flamură, aş fi 
din nou puternic", gândea uriaşul. 

Bătrânul uriaş plecă să taie copaci. 

Băiatul se 

simţea obosit şi voi să se odihnească 
puţin. Atunci mama lui îi spuse: 
— Bunicul tău este plecat, aşa că dă- 


mi flamura 
să o spăl. Apoi o pun la uscat şi când este 
gata poţi 
s-o iei la loc. 


Băiatul ascultă de sfatul mamei, 
neştiind că ea este pe cale să-l piardă 
fără voie. Spălă ea flamura şi-o întinse 
afară pe frânghie. Uriaşul, care se afla 
prin apropiere, înşfacă flamura şi şi-o 
înfăşură în jurul mijlocului. Acum el era 
cel mai puternic. 

Aşa că se duse la băiat şi-l trezi. 
Acum băiatul era uşor ca o frunză în 
palma uriaşului. 

— Aha, ştiam eu că-i din cauza 
flamurii! la vino 
afară! 

Uriaşul îl duse pe băiat în pădure şi-i 
scoase ochii, după care îl lăsă singur. 

Băiatul merse de la un copac la altul şi 
ajunse, într-un târziu, la ţărmul mării. 

Căpitanul unui vapor ce naviga în 
apropiere privea ţărmul printr-un ochean. 
Văzându-l pe băiat, ordonă marinarilor să 
plece cu o barcă la mal, ca să-l aducă pe 
băiatul cel orb. Marinarii se duseră la 
țărm şi-l aduseră pe băiat pe vapor. 

Apoi căpitanul spuse echipajului: 

— Nu suntem departe de casă, aşa că 
ne întoar 
cem. Cei de acasă vor avea grijă de 
băiatul acesta. 

Zis şi făcut. Căpitanul, care de altfel 
era un prinţ, îl luă pe băiat acasă la el şi le 
spuse servitorilor să-1 îngrijească până se 
întoarce. 

Şi astfel băiatul rămase la castel, în 
seama servitorilor. în fiecare zi avea grijă 
de el alt servitor, după rang. în cele din 
urmă veni rândul majordomului casei, 
care era chiar soţia băiatului. Aceasta, 
după plecarea lui, venise şi intrase în 
slujbă la curtea prinţului. Cei doi soţi 
statură toată ziua de vorbă. Fetei îi veni 
deodată o idee. îşi scoase jumătatea de 
inel şi i-o puse în farfuria cu supă. La 
masă el găsi în lingura de supă jumătatea 
de inel. Atunci scoase şi el jumătatea lui 
de inel şi o împreună cu cealaltă. 

Astfel ea a fost sigură. 

— Tu eşti soţul meu. Cele două 
jumătăţi ale inelului s-au potrivit. 

— Ei bine, nu trebuie să mai rămânem 
aici, chiar dacă sunt orb. 

= Avem tot ce ne trebuie, aşa că 
putem să plecăm, a spus ea. 

Odată luată hotărârea, s-au dus la 
soţia prințului să-i vorbească de plecarea 
de la castel, lucru care a întristat-o mult 
pe aceasta. 

în drum spre casa lor, au mers pe un 
drum care trecea pe lângă un izvor a 
cărui apă vindeca orice 

boală. Ajunşi la izvor, ea 1-a rugat pe 
băiat să se spele pe ochi cu apa 
tămăduitoare. El i-a ascultat sfatul şi, 
după ce-şi spălă bine ochii, îi reveni 
imediat vederea. 

— Văd din nou bine! strigă băiatul. 

— Mergem acasă şi o să trăim în bună 
pace împreună. 

Şi au mers acasă şi au dus de atunci o 
viaţă plină de bucurii. Au avut şi trei copii, 
iar mai târziu o mulţime de nepoți, 
împreună cu care au trăit fericiţi mulţi ani. 


POVESTE DIN ARGENTINA 


Legenda lui Choui Choui 


SUB BOLTA CERULUI de un albastru 
sidefat, pădurea îşi înalţă verdele aprins 
al plantelor. Un soare de foc pătrunde 
printre frunze, iar razele sale strălucitoare 
poleiesc poienile sau se sparg în mii de 
culori pe vreun vârf de stâncă ce se 
iveşte din pământul roşu, aproape 
acoperit de mantaua frunzelor uscate. 

Viorile greierilor scot sunete 
monotone. Fluieratul păsării Yasiyatere — 
ornic al bunicilor care îşi potolesc nepoţii 
neastâmpăraţi potrivind după el orele de 
odihnă — răsună în toate colţurile pădurii 
cu ecoul său caracteristic. 

Pâraiele cristaline şi  unduitoare 
murmură, mângâind bambugşii şi sălciile, 
care se adapă de pe malurile lor sau, 
brusc supărate, se grăbesc şi lovesc 
pietrele, care încearcă să le împiedice 
cursul, în timp ce bulbucii de apă îşi spun 
neliniştea. 

Muntele  răspândeşte o suflare 
călduţă, iar bătrânii copaci, cu frunzele 
căzute, moţăie în lenea lor somnoroasă. 

Veveriţele zboară în salturi 
miraculoase din copac în copac, din liană 
în liană, scotocind prin scorburi, în 
căutarea delicioasei miere de Yete'i! sau 
rozând lacome nuci de cocos. Doar 
aceste mici vieţuitoare, neobosite şi 
zburdalnice, tulbură liniştea pădurii 
învăluită într-un gigantic şi vaporos abur. 

Deodată, notele suave ale unui flaut se 
revarsă în sunete melodioase, gonind 
toropeala, care fuge urmărită de 
dulceaţa sunetelor. Trilurile a mii de 
păsări răspund  flautului fermecat şi 
sosesc în zboruri grăbite la întâlnirea cu 
micul prieten indian. Pădurea, acum 
trezită la viaţă, este străbătută de o briză 
proaspătă, ce clatină copacii şi le agită 
uşor frunzele într-un salut cordial adresat 
lui Choui, prietenul păsărilor. 

Choui e un mic indian care umblă gol 
pe cărările pădurii. Ochii lui negri, 
migdalaţi, adânci, străbat frunzişul ca 
nişte săgeți, căutându-şi prietenii, iar 
când îi descoperă, îşi duce flautul la gură 
şi trilul său plăcut, care imită glasul 
păsărilor, desfată pădurea cu dulcea 
mângâiere a sunetelor. 


1 Yete'i — albină fără ac, care produce o miere foarte 
gustoasă. 

încet, încet, în trilul flautului, sute de 
păsări îl urmează pe copil şi zarva 
mulţimii  înaripate se  împleteşte cu 
sunetele fermecate, întreaga pădure 
renăscând. Poteca se deschide într-o 
poiană largă, care îl primeşte bucuroasă 
pe micul indian înconjurat de prietenii săi. 
Aşezat pe un muşuroi de termite — furnici 
uriaşe — copilul le oferă păsărelelor, cu 
dărnicie, seminţele preferate. Păsările 
ciripesc bucuroase, ciugulindu-i din palmă 
hrana delicioasă. 

Chouî este prietenul păsărilor, 
vorbeşte cu ele, a învățat de foarte mic 
să le înțeleagă limba şi să le răspundă cu 
ajutorul flautului. Le cunoaşte secretele şi 
le vizitează cuiburile, care au mii şi mii de 
forme, fiind construite în cele mai ascunse 
locuri ale pădurii. De multe ori s-a urcat 
până în cel mai înalt pin, să pună în cuib 
un pui de porumbel căzut din nebăgarea 
de seamă a iubiţilor săi părinţi. 

Câteodată, îi urmează din umbră pe 
vânătorii tribului său,  distrugându-le 
capcanele puse pentru a-i prinde pe micii 
lui prieteni. Şi nu de puţine ori a fost 
pedepsit aspru de cacique!. Plin de rănile 
pricinuite de loviturile de bici, legat de 
stâlpul unde îşi primea pedeapsa, doar 
păsările îi veneau în ajutor, aducând în 
cioc apa care să-i potolească setea şi 
balsamuri 


1 Cacique — şeful de trib. 

extrase din fel de fel de plante 
necunoscute, cu care să-şi oblojească 
rănile. 

Chouiî păstra, pentru păsări, grăunţe 
şi în fiecare zi le dădea porţia cuvenită. 
Prietenii săi îl răsplăteau pentru dar, 
ducându-l în locurile în care creşteau 
portocalii sălbatici sau unde albine Yete'i 
pregăteau fermecata lor miere. Choui era 
pofticios, foarte pofticios! Portocalele şi 
mierea erau hrana lui preferată şi îi era 
uşor, ajutat de prieteni, să găsească 
aceste comori preţioase. Cât de fericit 
hălăduia prin pădure, unde era primit cu 
cea mai curată dragoste de blândele 
păsări! 

Odată, Choui cânta cea mai dulce 
melodie în cinstea lui Tupa!. Visa cu ochii 
deschişi şi îl ruga pe zeu să-l transforme 
prin cântecul său în pasăre, pentru a 
rămâne mereu printre prieteni. Păsările 
tăceau şi-i ascultau dulcea rugăminte, 
care plutea legănată de minunata curgere 
a notelor ce urcau spre cer. Când 
frumoasa muzică încetă, corul a mii de 
păsări continuă rugămintea micului 
indian. 

Deodată, o pasăre se aşeză pe umărul 
lui Choui şi-i ţipă în triluri disperate de 
mamă. Năpasta se abătuse asupra 
copacului în care îşi făcuse cuibul. Puişorii 
îi erau în pericol. Numai Choui îi putea 


1 Tupa — zeul bun al tribului Guarani, trib de indieni din 
America de Sud. 

salva. Acesta alergă sprinten prin pădure, 
cerând păsărilor să-l urmeze şi să vină 
degrabă în ajutorul cuibului aflat în 
pericol, atacat de cumplitele furnici. 
Copacul era acoperit aproape în întregime 
de ele, dar Choui se caţără, încercând să 
ajungă la cuib să salveze păsărelele care, 
îngrozite, piuiau disperate. Furnicile se 
năpustiră cu miile pe Choui care era 
dezbrăcat, tăindu-i furioase carnea, cu 
mandibulele lor ascuţite. Băiatul ajunse la 
cuib în dureri groaznice; îl luă şi-l aruncă 
la distanţă cu puişorii lui, care căzură uşor 
pe iarba moale. După ce salvă cuibul, 
băiatul căută cu disperare să scape de 
crudele furnici, care tăbărâseră pe el cu 
lăcomie. Deodată, îi alunecă piciorul şi 
căzu fulgerător, lovindu-se de ramurile 
care se rupeau sub el şi rămase nemişcat 
la pământ. 

Mii de ciripituri de groază şi de plâns 
tulburară pădurea. Păsărelele se 
năpustiră asupra corpului neînsufleţit al 
micului indian; dar degeaba încercară să- 
1 readucă la viaţă stropindu-l cu apă. 
Choui închise ochii pentru totdeauna, iar 
când au. înţeles asta, au tăcut cufundate 
în durere. 

Soarele începea să coboare la orizont. 
Ca un imens glob de foc se destrăma 
dispărând după munţii verzi, în timp ce 
pădurea  tăcea  învăluită în umbrele 
înserării. 

Deodată, glasurile păsărelelor 
răsunară la unison, cântându-i lui Tupa, 
în minunate triluri, sublimul imn pe care 
îl intona cu flautul său Choui înaintea 
morţii sale. Păsările îndurerate îl implorau 
pe zeu să le ajute. 
= Chouiî!...  Chouiî!...  Chouitl!... 
suspinau păsările. 

— Chouiî!... Choui!... Chouiî!... repeta 
ecoul care alerga pe potecile şi prin 
poienele pădurii. 

— Chouiî!...  Chouiî!...  ChouÎ!... 
striga cu disperare mama lui, care aştepta 
zadarnic întoarcerea fiului. 

Legenda spune că indienii au găsit 
apoi într-o văgăună a muntelui un 
morman de flori albastre şi, când scotociră 
prin el, o păsărică albastră se înălţă 
năvalnic spre ceruri strigând: Chouî!... 
Choui!...  Chouif!... Sute de păsări, 
ciripindu-şi bucuria, o însoţiră în zborul 
său şi, de atunci, au ştiut că Tupa îl 
transformase pe copii într-o pasăre care 
trăieşte azi în pădurea Misiones şi în 
Paraguay, mai ales în portocalii sălbatici. 
în minunatul său cântec îşi repetă 
numele: ChouîÎ, Choui. 


POVESTE DIN SANTA FE — 
ARGENTINA 


Floarea de lirolay 


LA HOTARUL DE APĂ al întinderii 
fără de capăt a pampasului!, îşi ducea 
zilele un indian nevoiaş, pe nume Pedro. 

Era un suflet blajin, darnic chiar din 
puţinul pe care izbutea şi el să-l adune, 
ducând călătorii cu pluta de pe un mal al 
apelor pe celălalt. 

Se împăca uşor cu soarta lui, căci era 
mulţumit dacă putea să-i hrănească şi să 
le dea straie celor trei feciori ai săi: Delfin, 
Crespin şi Magin. încălziţi de dragostea 
părintească, băieţii creşteau voinici şi plini 
de  bărbăţie. împreună se  avântau 
cutezători pe fluviu, împreună 
pătrundeau în adâncul codrilor aflaţi la 
depărtare de o zi de satul lor. 

într-o zi, însă, peste viaţa lor umilă, 
care se scurgea lin, se abătu furtuna. Tot 
privind întruna 

1 Pampas — câmpie întinsă, acoperită cu ierburi şi tufişuri, 


caracteristică regiunilor cu climă subtropicală şi temperată din 
America de Sud. 

valurile fluviului, în bătaia nemiloasă a 
arşiţei, bătrânul luntraş începu să-şi dea 
seama că vederea nu-l mai slujeşte cum 
se cuvine. Se gândi că este o slăbiciune 
trecătoare, şi mai întâi nici nu pomeni de 
ea, ca nu cumva să-şi îngrijoreze 
degeaba feciorii. Dar trecu o săptămână, 
trecu încă una, şi vederea i se întuneca 
din ce în ce mai mult. Curând, luntraşul 
ajunse să deosebească lumea 
înconjurătoare ca printr-o ceaţă deasă. 
Până şi lucrurile apropiate i se înfăţişau 
unduitoare, iar culoarea arămie a 
palmelor sale bătătorite de muncă i se 
înfăţişa şi ea tulbure. 

Pedro pricepu că nu mai poate sta cu 
braţele încrucişate, aşteptând ce-i va 
hărăzi viitorul. Se duse, pe-nnoptat, 
dibuind cu toiagul cărarea, până la coliba 
din marginea satului, unde locuia 
înțeleptul Cheto, căruia îi cereau sfat cu 
toţii. 

Acesta ascultă cu luare-aminte, clătină 
din cap îngândurat şi-i dădu luntraşului o 
seamă de leacuri: alifii în care era 
amestecat şi un strop de sânge de jaguar 
— ca să-i dea vederea la fel de ageră ca şi 
cea a noptaticei fiare; fierturi în care puse 
şi un bob de mărgean, pentru ca ochii să 
fie iarăşi teferi şi sclipitori ca mărgeanul. 

Pedro plecă cu inima întărită şi plină 

de nădejdi. 

Dar, deşi se supuse cu sârguinţă 
tuturor îndrumărilor primite de la iscusitul 
vraci, nici unul 

din leacuri nu-şi vădi folosul. Lumea 
pierea cu desăvârşire din faţa sa, ochii îl 
trădau fără putinţă de scăpare. 

Ca să nu-şi îndurereze nici acum fiii, 
luntraşul porni pe ascuns până hăt, la 
minunea lumii, cascada Igazu. Auzise că 
acolo ar hălădui un manitu! de-o vârstă 
cu  pampasul, cunoscător al tuturor 
tainelor firii şi având în puterea lui cele 
mai felurite leacuri, unul mai fără de greş 
decât celălalt. 

Poposind peste noapte în hanuri, unde 
i se dădea găzduire, fiindcă îi mersese 
vestea de om inimos şi luntraş îndrăzneţ, 
apoi urcându-se în câte o plută, ce se 
îndrepta pe fluviu în sus, Pedro călători 
astfel preţ de două săptămâni. Când cei 
cu care călătorea  începură să-şi 
vestească minunaţi, unul altuia, că se 
iveşte în zare fumul nepieritor înălţat de 
măreaţa cădere a apelor, luntraşul socoti 
că a dat de capătul încercărilor sale. 

Păşi pe mal şi, călăuzit de un copilaş, 
se caţără cu bine până la adăpostul 
îmbinat din frunze şi tulpini, în care se 
afla manitu, uitat de moarte. Auzind 
lipăitul tălpilor ce se apropiau, vraciul fără 
seamăn îşi ridică încet, cu o cârjă, genele 
stufoase ca un fuior, îşi trecu degetele ca 
fildeşul prin barba care 


t Manitu — vraci. 

se răsucea de trei ori în jurul adăpostului 
său, şi grăi cu glas venit din adâncul 
vremilor: 

— Ştiu cine eşti, pribeag ostenit. Ştiu 
ŞI pentru 
ce mă cauţi. 

După ce aşteptă să se mai 
domolească tunetul cumplit al apelor, ce 
cădeau cu încrâncenare nepotolită la 
Igazu, Pedro se închină până la pământ 
dinaintea mai-marelui peste toţi vracii şi 
întrebă sfios: 

—" De vreme ce tu eşti atoateştiutor, 
o, bunule, pesemne că cunoşti şi 
răspunsul potrivit pentru durerea ce m-a 
lovit. 

Manitu păstră îndelung tăcerea. In cele 
din urmă, arătând spre pulberea străvezie 
ce se înălța în zare, încununând cumplita 
învolburare a apelor, zise iară: 

— Cunosc răspunsul, părinte al celor 
trei mândri flăcăi. Dar nu-ți pot spune 
dacă se va învrednici cineva să aducă la 
îndeplinire cele ce te povăţuiesc eu... 

— înţelept fără prihană, spune cele de 
cuviinţă, şi mă voi strădui, laolaltă cu 
întreg neamul meu, să-ţi urmăm sfatul. 

— Atunci, întipăreşte-ţi bine în minte 
cuvintele mele: negura ce ţi se aşterne 
peste ochi o poate înlătura numai 
binefăcătoarea licoare dobândită din 
petalele albe ca sufletul de fecioară ale 
florii de 

lirolay. La căderea nopţii, petalele 
acestei flori lăcrămează, şi dacă aduni 
degrabă picurii aceia ca nestematele, 
capeţi un suc înzestrat cu puteri 
nebănuite. Cel care se unge cu sucul florii 
de lirolay nu mai are să se teamă nicicând 
de vreo vătămare a vederii. Numai că 
până la floarea de lirolay trebuie să înfrunţi 
mii de primejdii. 

Pedro îi mulţumi, în cuvinte cât mai 
alese, mărinimosului manitii, şi făcu cale 
întoarsă. 

îl bătea gândul să nu pomenească 
nimănui de taina ce-i fusese dezvăluită, 
ca nu cumva feciorii săi, fără a ţine seama 
de toate capcanele întinse în calea lor, să 
plece, punându-şi viaţa în joc. 

Dar până să ajungă luntraşul în satul 
lui de baştină, vestea călătoriei sale 
dăduse ocol ținutului Santa Fe. 

Cei trei feciori îl întâmpinară chiar în 
marginea satului, cu inima mâhnită că 
aflaseră din gura străinilor despre 
năpasta care-l lovise pe cel ce le dăduse 
viaţă. 

După ce-l mustrară cu duioşie pe 
Pedro, fiindcă nu se încrezuse într-înşii de 
la bun început, feciorii îl întrebară spre ce 
tel îl îndreptase manitu. 

Luntraşul se codi ce se mai codi, apoi, 
neavând încotro, le mărturisi adevărul 
adevărat. 

Nici nu apucase a rosti ultima vorbă, 

că cei trei 

feciori se întrecură care mai de care să 
pornească pe dată la drum. Erau hotărâți 
să nu precupeţească nici o jertfă şi, morţi 
sau vii, să nu se întoarcă fără floarea 
tămăduitoare. 
— Nu vă pripiţi, dragii tatii, gândiţi-vă 
că nici o clipă n-aş putea să viețuiesc 
liniştit până la întoarcerea voastră. Căci 
vraciul mi-a amintit de miile de primejdii 
peste care sunt meniţi să treacă vitejii 
porniţi în căutarea florii de lirolay, cu 
petale albe ca sufletul de fecioară. 
— Vom şti noi să răzbim, strigară într- 
un glas cei trei voinici, nemairăbdând să 
rămână locului, de vreme ce beznele 
amenințau să-1  împresoare pentru 
totdeauna pe tatăl lor drag. 
= Dar trebuie să faceţi jurământ că, 
orice s-ar întâmpla, veţi păstra legătura 
între voi şi nu vă veţi înapoia în sat câtă 
vreme unul dintre voi va lipsi. Ar fi de 
ajuns să i se întâmple o nenorocire unuia, 
pentru ca, oricâtă putere ar avea licoarea 
de lirolay, să-mi pierd iarăşi vederea, 
înecată de şuvoiul lacrimilor amare. 

Feciorii se legară să facă precum le 
ceruse bătrânul. îşi luară câte o boccea 
cu merinde, arme bine ascuţite, şi la cea 
dintâi răspântie se despărţiră, urându-şi 
izbândă. 

Delfin, cel mai mare şi mai cutezător, 

apucă 

pieptiş prin bungetul! nestrăbătut. îşi 
croia cu cuţitoiul lui lat cât o secure, şi cu 
tăiş oţelit, potecă prin desişul unde nu 
mai călcase picior de om. 

Când poposea, la căderea nopţii, focul 
aprins de el era înconjurat de o roată de 
tăciuni sclipitori — ochii fiarelor care 
aşteptau să se stingă paznicul de jar al 
omului, ca să se năpustească asupra lui şi 
să-l facă mii-fărâme. 

Dacă scutura crengile vreunui copac 
cu coroana pierdută într-o  aureolă 
verzuie, printre care abia se întrezăreau, 
ca dintr-o altă lume, razele soarelui — pe 
loc se stârnea un vaier şi un şir de 
croncănituri amamice. Păsările morţii îi 
dădeau târcoale, încredințate că, la prima 
poticnire a voinicului, vor roi peste trupul 
lui şi îşi vor face ospăț ales din trupul său. 

Se hrănea cu rădăcini, cu poame încă 
neîntâlnite. Ba chiar, când era mai lihnit şi 
nu se mai găsea nimic altceva bun de 
îmbucat, nu se dădea în lături să fiarbă 
coajă de copac şi să-şi ţină zilele cu 
fiertura aceea sălcie. 

Negreşit, Delfin avu de dat lupte cu 
nemiluita. Dihănii cu un soi de armură 
cornoasă pe spinare îi 


1 Bunget — pădure deasă şi întunecoasă. 


119 


aţineau calea. Sălbăticiuni multe, cu o 
duzină de ochi sângerii, i se înălţau în faţă 
asemeni unor stânci mişcătoare, stând 
gata să-l strivească. Delfin îşi rotea 
neobosit spada, ridicând un munte de 
leşuri în urma lui. Codrii şi jungla şiroiau 
de sângele monştrilor răpuşi. îşi trăgea 
puţin sufletul, apoi cerceta în dreapta, 
cerceta în stânga, căta pe sus, scurma 
pământul cu spada sa, doar-doar o da 
peste floarea mult căutată. Dar, deşi 
trăgea brazde sângeroase şi mistuia fâşii 
întregi de codri pârjoliţi de facla lui ca să- 
şi facă drum slobod, nu-i era dat să 
întâlnească floarea de lirolay. 

Nici feciorul mijlociu al vrednicului 
luntraş nu-şi pierdea vremea. înainta 
printre tancuri încremenite de veacuri, 
printre uriaşi de granit, ce strajuiau * 
ameninţători firul de cărare abia strecurat la 
marginea hăurilor. 

Nopțile nu putea să închidă ochii, 
acoperit de un ucigător veşmânt de 
turturi. Dimineaţa bâjbâia prin ceţurile ca 
o mare lăptoasă, încetinindu-i fiecare 
mişcare. 

Privirea i se pierdea întruna peste 
vălmăşagul de  prăpăstii căscate la 
dreapta şi la stânga lui. Colţuri mai 
ascuţite decât cele mai vajnice spade, 
pinteni de piatră cu gheţuri în vârful lor îl 
întâmpinau la tot pasul. Vietăţi sfioase îl 
cercetau cu ochi în care încă 

f nu avusese când sălăşlui spaima de om. 
Crespin mergea şi mergea, şi pribegirea 
lui părea că nu va mai avea sfârşit până 
la scurgerea ultimului fir de nisip al zilelor 
lumii. 

Răscolea printre pietre, dibuia pe la 
gura peşterilor. Oriunde dădea peste un 
petec de pământ, care ar fi putut adăposti 
micuța floare atât de râvnită, zăbovea 
ceasuri în şir. Nu pregeta să se coboare, 
legat de brâu cu frânghii zdravene, până 
în fundul cel mai negru al văgăunilor, 
unde la cea mai mică adiere de vânt s-ar 
fi putut prăvăli peste dânsul bolovani 
tăioşi. Strădania  feciorului mijlociu se 
vădea şi ea a fi irosită. Nu răsărea 
dinaintea ochilor săi măcar o petală de 
lirolay. 

După săptămâni de  colindare a 
munţilor ce te duceau cu gândul la alte 
tărâmuri, după ce-şi secătuise puterile şi 
făcuse ferfeniţă şapte perechi de încălțări 
din piele de puma, văzând şi văzând că nu 
răzbeşte nicăierea, Crespin se înapoie cu 
jalea în suflet până la răspântia unde se 
despărţise de fraţii lui. 

Mezinul apucase către alte depărtări. 

Pe el îl chemaseră, în căutarea aceea 
a florii tămăduitoare pentru părintele mult 
îndrăgit, cărările pustiurilor. Peste nisipuri 
arzătoare, care rănesc tălpile şi ard pielea 
războinicilor celor mai căliţi 

chiar, îl purtau paşii, tot mai încet. 

Merindele i se isprăviră curând, şi apă 
nu se găsea. Cât zăreai cu ochii, numai 
cer oţeliu şi oceanul gălbui al pustiului. 
Drumeţii întâlniți la mari răstimpuri, când 
atingea hotarele  pustiului, îl priveau 
ciudat.  Pasămite, judecau drept o 
încercare smintită şi fără cel mai mic sorţ 
de izbândă, aceea de a umbla după o 
floare gingaşă în inima deserturilor. 

Dar Magin nu se clintea pentru nimic 
în lume din hotărârea sa. Primea câte un 
strop de apă de la cei mai darnici, câte 
un colţ de azimă uscată, şi pornea mai 
departe, adâncindu-se iarăşi şi iarăşi în 
mijlocul oceanului de nisip. 

In a treia săptămână de pribegie 
îndărătnică, doar chipul săpat de 
necazuri, cu ochii umbriţi, al bătrânului 
său părinte, ce i se ivea în amintire, îl mai 
îndemna să nu se aşeze şi să zacă 
aşteptându-şi moartea. 

Şi începură să-i picure lacrimi de dor 
pe obraji. Una după alta şiroiau tăcute, 
prelingându-se apoi de-a lungul braţelor 
mezinului, lunecând pe nisip. 

Cum stătea aşa, sleit de puteri, Magin 
văzu deodată, cu mare mirare, că 
lacrimile sale se uneau, dând naştere 
unui pârâiaş pe care soarele nimicitor nu- 
1 putea usca. 

Iar pârâiaşul acela de lacrimi trăgea o 

brazdă 

subţire-subţire, printre munţii de nisip 
prăfoşi. Magin se ridică şi, ca tras de o 
forţă nevăzută, urmă, clătinându-se, linia 
trasă de lacrimile sale, printre dune. Sleit 
de osteneală, strângând din dinţi ca să-şi 
învingă slăbiciunea, mai făcu încă un pas, 
încă unul. 

Şi stătu locului, cu privirea luminată 
de o privelişte la care nici nu mai 
nădăjduia; într-o vâlcea jucau razele 
orbitoare ale soarelui, de ziceai că este o 
alcătuire părelnică, iscată din închipuirea 
cuiva îmbolnăvit de prea mult soare. 
Totuşi, vederea nu-l înşela. Udată de 
pârâiaşul lacrimilor sale, tocmai în colţul 
acela de pustietate necruțătoare, creştea 
sub ochii flăcăului minunata floare de 
lirolay. Când se rotunjiră şase petale dalbe 
ca neaua, cu toate că mai-mai nu se 
îndura să rupă lujerul plăpând, Magin îşi 
calcă pe inimă, se aplecă şi scoase cu 
grijă floarea tămăduitoare din nisipuri. O 
puse cu grijă în sân şi, încordându-şi 
trupul  vlăguit, adunându-şi cu greu 
ultimele puteri, luă drumul spre casă. Nu 
trecuse nimeni pe urma lui, nu se stârnise 
nici cea mai slabă adiere, astfel că nu se 
rătăci, fiindu-i călăuză chiar urmele 
paşilor săi. 

îi dădea aripi gândul înălţător că 
acum, cu licoarea scoasă din floarea 
fermecată, după povaţa vraciului vracilor, 
putea să păstreze lumina scumpă a 
ochilor părintelui lui. 

Fraţii săi, care se mai întremaseră, 
chibzuiau dacă să ţină până la capăt 
legământul făcut în faţa bătrânului lor 
tată şi să-l mai aştepte pe mezin. 

— Ce socoti tu, grăi Delfin deodată, 
oare prâslea al nostru s-a învrednicit el a 
găsi floarea de leac, dacă doi viteji ca noi 
nu au izbutit? Numai mintea lui necoaptă 
putea să-l îndrume spre pustiu, pentru 
asemenea cercetare. 

— Şi eu cuget ca şi tine, încuviinţă 
Crespin. După ce va trece soarele în 
marea cea mare de la apus şi va scapără 
pe boltă crucea sudului, eu zic că putem 
să pornim cu inima împăcată către satul 
nostru de baştină. Cine ştie ce vulturi s- 
au înfruptat din carnea lui Magin cel 
nemintos... 

în clipa aceea, un fel de văpaie albă 
strălumina amurgul. Amândoi fraţii se 
ridicară ca la un semn. 

De departe, mezinul le flutură voios 
floarea vrăjită, care împrăştia o aură albă 
în juru-i. 

în puţine cuvinte îşi povestiră toate 
împrejurările prin care trecuseră, prilejurile 
în care gândiseră că nu vor mai vedea 
niciodată casa şi pe cei dragi. 

— Nu are nici o însemnătate că 
norocul m-a ajutat mai mult pe mine, 
spuse, cu inima deschisă, mezinul. Vom 
spune tatălui nostru că am găsit 
împreună floarea de leac. 

— Tu ai găsit-o, ţie ţi se cuvine 
cinstirea de 

seamă, îi răspunse Delfin, bătându-l pe 
umăr. 

— Acum, adăugă şi mijlociul, tu 
întinde-te aici şi  odihneşte-ţi câteva 
ceasuri oasele potopite de osteneală. Noi 
îţi vom veghea somnul. 

Mezinul le dădu ascultare, în vreme ce 
fraţii săi schimbau pe deasupra lui priviri 
de înţelegere. 

Fiindcă în inima lor îi rodea pizma 

înveninată. 

Cum adică! Străbătuseră zile şi nopţi, 
cele mai primejdioase meleaguri, fără să 
închidă ochii,  înfruntaseră fiare şi 
monştri, care îţi trezeau fiorii morţii — şi 
toate acestea pentru ca, în ceasul din 
urmă, doar mezinul să aibă parte de 
slavă? 

Lăsară deci deoparte orice omenie şi 
ruşine, ticluiră o minciună menită să 
amăgească bănuielile bătrânului luntraş, 
care îi iubea pe toţi trei deopotrivă, şi 
purceseră să sape o fântână. După ce 
fântâna fu gata, îl scuturară pe mezin. 

Magin se trezi, îşi întinse braţele, dar 
n-apucă să se dezmorţească sau să 
rostească vreo întrebare. Fraţii îi puseră 
pe dată vârful spadei în gâtlej şi-1 siliră 
să coboare în fântâna pe care i-o 
hotărâseră a-i fi mormânt. Nu ascultară 
cuvintele lui de iertare, care ar fi 
înduplecat şi pe un căpcăun; nu-i mai 
aruncară nici o privire, ci-1 împinseră în 
fundul fântânii şi-1 îngropară de viu, după 
ce îi luaseră floarea de lirolay şi o 
puseseră în desaga lor. 

La cea dintâi geană alburie a zorilor, 
încredinţaţi că nimeni nu fusese martor la 
mârşăvia săvârşită, se îndreptară spre 
satul lor de baştină. Mergeau fără grijă, 
ca şi cum nu i-ar fi apăsat defel povara 
vieţii răpite mezinului. 

De la un timp, băgară de seamă că pe 
petalele gingaşe ale florii de leac, păzită 
ca ochii din cap, apăru un fir subţire, 
subţire, roşiatic. începu să se strecoare 
teama în cugetul lor. 

Nu cumva fermecata lirolay avea şi 
puterea, neştiută, de a trăda 
fărădelegea? 

îşi împietriră însă inimile şi, intrând în 
sat, fură întâmpinați cu mari strigăte de 
izbândă de întreaga omenire de prin 
împrejurimi. De multe zile erau socotiți 
morţi şi se pregăteau şi daruri pentru 
îmbunarea duhurilor care s-ar fi putut să 
le dea târcoale, în calea lor, spre judecata 
marelui manitii. 

Bătrânul Pedro îi cuprinse în braţe şi îi 
strânse la pieptul lui. 

—. Vai mie, că mult aţi mai lipsit, 
dragii tatei! oftă luntraşul. Vino să te 
dezmierd, viteazul meu Delfin, şi tu, 
Crespin, şi tu, Magin, dragul meu fecioraş 
netemător... 

Dar când deschise şi pentru mezin 
braţele, îi rămaseră pustii. 

Cei doi fraţi îi înşirară povestea 

ticluită de ei pe 

drum. Cică mezinul s-ar fi prăpădit la 
marginea deşertului, cu puţin înainte de a 
ajunge ei acolo ca să-l salveze, după ce 
găsiseră floarea tămăduitoare. 

Unde anume, nu erau în stare să-i 
spună, deoarece se stârnise chiar atunci 
o vijelie de nisip, înfricoşătoare, care 
încurcase toate urmele şi-i abătuse pe 
alte meleaguri. 

Stărui şi stărui părintele, cu inima 
cernită, dar fără să capete de la ei alt 
răspuns. 

Nici n-ar mai fi fost dornic să-şi ungă 
ochii cu licoarea dobândită la capătul 
atâtor nenorociri, care costaseră viaţa 
neprihănită a mezinului, dacă nu s-ar fi 
gândit că era singura cale de a mai căuta 
urmele lui. Vederea i se întări. Când fu 
iarăşi limpezită, ca în vremea tinereţelor 
sale, Pedro se aşternu drumului. 

întrebă din om în om, fără a-şi pierde 
nădejdea. Ceva îi şoptea că nu era cu 
putinţă să se fi stins pe veci viaţa unui 
fecior atât de bun şi drept. 

Şi nu se înşela. 

Din pletele negre, ca noaptea adâncă, 
ale lui Magin, crescuseră trestii mlădii. 
leşiseră la lumina soarelui şi se legănau în 
vânt. Un păstor, trecând pe-acolo, fu ispitit 
de trestiile acelea. Reteză câteva şi îşi 
făcu un fluier. Apoi,  plimbându-şi 
degetele peste borte, voi să îngâne un 
cântec duios. Nu mică-i fu uimirea, când 
din fluier se auzi un glas de jale 

îngânând, cu multă tristeţe: 


— Nu mă căuta, 
părinte, Dar de mine 
să nu uiţi! Fraţii mei, 
să iei aminte, Pentru 
floare m-au ucis. 


Păstorul, cu acel singur cântec în 
fluierul lui, colinda din loc în loc. Mulţi 
oameni se adunau în jurul său, lăcrimând 
la auzul acelor stihuri, ce păreau legate de 
taine întunecate. 

într-o seară, prin mulţimea celor ce-l 
ascultau se afla şi luntraşul bătrân. 
Tresări numaidecât şi, la sfârşitul cântării, 
se rugă cu aprindere de păstor să-i spună 
de unde-şi luase fluierul cel ciudat. 

Păstorul îl duse la fântâna ce-i slujise 
de grabnică îngropăciune lui Magin. 
Părintele său scoase de la piept floarea 
de lirolay, tăinută acolo cu gândul că-i va 
mai Sluji, cine ştie, la ceas de cumpănă. ŞI 
ce să vezi? Trupul adormit al mezinului 
căpătă iarăşi suflare. Se ridică înaintea 
tatălui şi îi sărută cu evlavie dreapta. 

— iți mulţumesc din suflet, părinte 
drag, fiindcă acum m-am născut a doua 
oară, mulţumită ţie... 

Pedro îi smulse cu greu mărturisirea 

faptelor. 

Aprins de mânie aprigă, era gata să 

pornească 

într-o clipă spre satul de baştină, să 
ceară adunarea sfatului bătrânilor şi 
aceştia să hotărască pedeapsa 
meritată de fraţii mai mari, pentru 
mişelia lor. 

Dar mezinul, în cuvinte pline de 
simţire adâncă, izbuti să domolească 
mânia luntraşului. îl îndemnă să se 
gândească la chipul în care şi ei nu 
precupeţiseră nimica, numai să-i 
ajute la redobândirea vederii. 

Atâta se rugă, încât inima de tată 

i se muie. 

Mai bine cu trei feciori, regăsiţi şi 
uniţi, decât cu unul răsplătit şi doi 
osândiţi. 

Şi avu dreptate. Delfin şi Crespin, 
văzându-se  iertaţi, după ce-şi 
împliniseră gândul păcătos, cu inima 
zdrobită jurară, de astă dată în faţa 
satului întreg, că-şi vor îndrepta firea. 

Buruiana rea a pizmei fu smulsă 

din sufletul lor. 

Cei trei feciori rămaseră legaţi 
până la adânci bătrâneţi, şi toţi 
călătorii ajunşi pe malul apelor 
Parană le pomeneau cu recunoştinţă 
numele, fiindcă fără luntrea lor nu ar 
fi putut să cunoască lumea largă. 


POVESTE DIN CEYLON 


Cei douăzeci şi cinci de netoţi 


SE AFLA ODATĂ, undeva prin văile 
umbrite de copaci cu frunziş bogat ale 
Ceylonului, o aşezare cu oameni liniştiţi şi 
buni la inimă. Pe lângă ei se mai aciuaseră 
pe-acolo un soi de proşti, tare puţini la 
minte. 

La început, sătenii mai închideau ochii 
şi se arătau destul de îngăduitori faţă de* 
boroboaţele şi năzdrăvăniile pe care le 
făceau cârdul acela de prostovani. Dar, 
cum nu trecea zi fără să aibă din pricina 
lor vreo pagubă, vreun necaz, bătrânii 
satului se adunară şi, mângâindu-şi 
bărbile colilii şi bogat răsfirate, grăiră: 

— Flăcăilor, duceţi-vă încotro zăriţi cu 
ochii, că nu putem să vă mai ţinem în 
obştea aceasta, şi-aşa de ajuns de săracă. 
Dar luaţi seama şi străduiţi-vă, poate vă 
mai îndreptaţi şi voi cusurul şi vă mai taie 
capul la o treabă mai acătării. 

Numai că netoţii, în loc să ia aminte la 
vorbele pline de tâlc ale bătrânilor satului, 
îşi simţiră stârnită trufia, care e totdeauna 
soră bună cu prostia. Unul dintre ei chiar 
rosti: 

— Fraţilor întru prostie, să nu ne 


pierdem cu 
firea! Un dram de minte dacă avem 
fiecare, laolaltă 
tot se va aduna destulă pentru un om cu 
cap. Eu socot 
că e nimerit să pornim la drum împreună 
şi să nu ne 


despărţim nici o clipă. 

Nu zăboviră decât câteva ceasuri şi, în 
zorii zilei următoare, se aflau departe de 
satul acela, bătând cărările însorite din 
străvechiul ţinut Lanka. Un om, care avea 
o gospodărie mai întinsă, văzând un şir 
întreg de tineri cu braţ vânjos şi unii chiar 
chipeşi la înfăţişare, nu stătu mult pe 
gânduri şi îi luă în slujba sa. După ce 
mâncară pe săturate, cei douăzeci şi cinci 
de netoţi o porniră şi ei la muncă. Li se 
dădu de cules frunze de banan, din care 
femeile şi fetele din satul unde se 
opriseră ştiau să îmbine împletituri 
frumoase. 

Era o treabă lesne de împlinit. Pentru 
trândăvia lor, şi asemenea lucru părea 
prea mult. De aceea, cel mai căpos dintre 
ei, zise: 

— Fraţilor întru prostie, nu e mare 


scofală pen 
tru voinici ca noi să strângem nişte frunze 
pricăjite. 


Unul singur poate prea bine să o ducă la 
capăt. 

= Ba chiar, poate să se facă singură 
treaba asta, mormăi alt fruntaş al 
nerozilor. 
— De vreme ce judecăm toţi la fel, să 
se apuce de treaba aceasta un ins din 
mijlocul nostru. Şi, ca să nu lăsăm 
alegerea pe seama sorţilor, haideţi să ne 
întindem la pământ, nemişcaţi. Care îşi 
va clinti, primul, măcar vârful nasului sau 
colţul urechii, acela va trebui să culeagă 
frunzele de banan, privit cu grijă de noi 
toţi ceilalţi. 

în câteva clipe, cei douăzeci şi cinci de 
nerozi se risipiră, tolănindu-se care cum i 
se năzărea mai alene. Trecu un ceas, 
trecură trei. în jurul lor se roteau gâze 
zburătoare, care li se aşezau pe obraz. 
Furnicile îi pişcau de zor, căci zăceau 
tocmai în drumul acestora spre muşuroi. 
Zadarnic. Nici unul nu se mişca, dornic să 
arate că poate răbda mai multe decât 
semenii lui. 

în cele din urmă se iviră alţi pălmaşi 
de pe ogoarele din preajmă. Strigară la ei 
— nimic. îi scuturară — nici un semn de 
viaţă. îngroziţi de asemenea întâmplare, 
se gândiră că i-a răpus vreo molimă 
ciudată şi că ar fi bine să-i îngroape cât 
mai repede. Abia când, săpând cu 
cazmaua, ca să le facă o groapă, unul 
dintre pălmaşi îl atinse pe un nerod şi-l 
zgârie, acesta sări în picioare ca ars, 
zbierând cât îl ţinea gura: 

— Fraţilor, ajutaţi-mă, vrea să mă 

omoare! 

lar ceilalţi strigară într-un glas: 

— Tu te-ai mişcat primul, tu să culegi 
toate 
frunzele! 

Când se dumiri acel gospodar peste ce 
pricopsiţi dăduse, totuşi vru să mai facă o 
încercare cu ei. îi trimise să taie un 
baobab gros cât toate zilele şi rămuros. 
Dacă zăriră netoţii copacul încărcat de ani, 
îşi spuseră că nu-i de glumă. Unul dintre 
ei, care până atunci tăcuse mâlc, îşi 
revărsă înţelepciunea adunată în tigva lui, 
îndemnându-i pe ceilalţi: 

— Fraţilor, eu am să retez din rădăcină 


copacul, 

în vreme ce voi să vegheaţi în jur, ca să-l 
prindeţi în 
braţe şi să nu cadă prea rău, să-şi strice 
frumuseţea 

de ramuri... 


Chibzuinţă acestui netot îi încântă pe 
toţi. Şi, fireşte, după ce baobabul nu se 
mai tinu decât într-un ciot de rădăcină, 
căzu drept peste ei şi-i betegi la braţe, la 
picioare, de ţi-era mai mare mila, 

Rămas singur, netotul se dumiri că se 
abătuseră prea multe nenorociri 
nemeritate asupra lor. Pesemne că, fără 
să ştie, păcătuiserâ. Drept care se gândi 
că ar fi nimerit să se facă pustnic, ca săli 
se ierte păcatele şi să scape şi de prostia 
care se ţinea scai de ei. Se duse în inima 
junglei şi se apucă să-şi croiască un 
adăpost. Mai întâi se pregăti să-şi adune 
nişte crengi, 

ca să încropească o colibă. Cum stătea 
călare pe o cracă şi croia cu barda lemnul, 
un bătrân, care trecea prin pădure, îi 
strigă de jos: 

— Dacă-ţi tai singur craca, ai să cazi în 
balta de 
sub copac! 

Nerodul nu-i dădu ascultare şi căzu, 
bâldâbâc! Se ridică mânijit tot, negru de 
noroi, şi fugi după bătrân, strigându-i: 

— O, proroc mare ce eşti, tu ghiceşti 
viitorul! 

Dezvăluie-mi, rogu-te, şi care va fi pricina 
morţii 
mele, ca să mă pot feri! 

Văzând câtă prostie întrupată stătea 
în faţa lui, bătrânul rosti, în bătaie de joc: 

— lată, dacă îţi vor picura pe grumaz 
trei stropi 
de rouă, vei cădea la pământ fără suflare. 

In dimineaţa următoare, cum 
hoinărea prin pădure, netotul, trecând pe 
sub un desiş, simţi cum i se preling pe 
gât doi stropi de rouă. 

— Bătrânul a avut dreptate, mă paşte 
moartea! 
răcni el. 

Şi o luă la goană, de-i sfârâiau 

picioarele. 

Nici măcar maimuţele junglei nu se 
puteau lua la întrecere cu el. Oamenii din 
Ceylon nu l-au mai zărit niciodată. 
Pesemne că mai fuge şi azi. Dacă-l 
întâlneşte careva, spuneţi-i să se 
oprească, fiindcă nu rouă ucide, ci prostia 
răpune omul. 

POVESTE DIN CEYLON 


Cum au ajuns pe cer soarele şi 
luna 


O VĂDUVĂ SĂRMANĂ vieţuia într-un 
sătuleţ din văile de miazăzi ale 
străvechiului ţinut Lanka. Soţul ei, un 
plugar plin de râvnă, fusese răpus de 
ghearele şi colții unui tigru setos de 
sânge. 

De-atunci'se scurseseră cincisprezece 
ani, semănaţi cu nevoi şi lipsuri. Singura 
bucurie care-i mai lumina viaţa necăjită 
erau cei trei feciori ai săi'. Creşteau înalţi 
şi sprinteni de ţi-era mai mare dragul să 
te uiţi la dânşii. 

Iar femeia îi sorbea din ochi şi nu mai 
ştia ce să facă pentru ei. 

într-o zi, când ajunseră şi ei flăcăi în 
toată legea, chipeşi, fură poftiţi la o 
nuntă. 

Mama le pregăti cămăşi lungi, albe. Le 
spălă la râu, până ce țesătura părea aripă 
de fluture. 

Se lipsi de somn două nopţi la rând, 
ca să le brodeze pe margini flori migălite 
cu farmec nespus. 


135 


Iar când totul fu gata, îi petrecu până 
dincolo de marginea satului, amintindu-le 
o seamă de cântece pe care le ştia de la 
bunica ei, numai bune să înveselească pe 
nuntaşi. 

Trecu mult până ce fericita mamă 
izbuti să se culce, cu gândul dus la cei 
trei feciori plecaţi la voioasa serbare. 

Apoi puse capul pe perna ei şi adormi, 
legănată de vise luminoase. Se făcea că 
feciorii săi erau fruntea petrecerii. Toată 
lumea se minuna şi nu mai prididea cu 
laudele pentru chipul în care cântaseră şi 
jucaseră cei trei fraţi. 

La ceasul când, în celelalte zile, îşi 
luau bruma de merinde şi porneau către 
ogoarele de orez, auzi pe poteca din faţa 
casei o larmă de glasuri tinereşti. 

Cei trei feciori, obosiţi de vânzoleala 
petrecerii şi iureşul jocurilor, glumeau 
între ei şi-şi povesteau cu ochii aprinşi 
cum se mai veseliseră. 

Dar mama, ieşită să-i întâmpine, se 
simţi năpădită de tristeţe. 

Toţi trei se întorceau cu mâna goală... 

Şi totuşi, îl rugase pe fiecare în parte, 
ca măcar un dar umil, o amintire cât de 
măruntă, să-i aducă de la nunta aceea, 
pentru care se zbătuse atâta ca ei să 
strălucească. 

Femeia nu-şi pierdu însă de tot 

nădejdea. îi 

îmbrăţişa pe toţi trei şi apoi îl întrebă mai 
întâi pe cel mai mare: 

— Fiule, tu ce te-ai gândit să-mi aduci, 
de la 
nunta unde aţi fost ospătaţi? 

Cel mai mare fecior se încruntă. Dădu 
din umeri şi se stropşi: 

— Mamă, eu unul nu ţi-am adus nimic! 

Văduva lăsă capul în jos şi-şi stăpâni 

cu mare 
caznă lacrimile. O apăsa inima. Dar nu 
era abătută — poate ceilalţi doi feciori 
ţinuseră minte mai bine rugămintea ei. 

— Tu, mijlociule, ce mi-ai adus de la 
ospăţul de 
la nuntă unde aţi petrecut până la ziuă? 
Mijlociul se simţi mai ruşinat decât fratele 
său. Se scotoci prin toate cutele 
veşmântului. în cele din urmă, răsuflă 
uşurat şi strigă: 

— lată, mamă — fiindcă tu mi-eşti mai 
dragă 
decât însăşi lumina ochilor mei, ţi-am 
adus O torţă 
acoperită de scrum. 

Bătrâna suspină încet şi puse deoparte 

torţa. 

Nu-i mai rămăsese decât o fărâmă de 
nădejde. Mezinul, negreşit că se gândise 
mai mult decât ceilalţi la cea care-l 
ocrotise ca să crească atât de chipeș... 

— Tu, mezinule, de bună seamă că nu 
m-ai uitat 
de tot... 

Feciorul cel mic desfăcu pumnul drept 
şi zise, sfios: 
— Măicuţă, nu este ceea ce meriţi tu. 


Dar totul a 
mers atât de repede, că n-am avut vreme 
să-ţi opresc 
ce doream... 


Şi îi întinse zece boabe de orez, culese 
din prăjitura de nuntă. 

Mama îi zâmbi şi puse într-un blid 
boabele păstrate anume pentru dânsa. Şi 
— ce să vezi? 

Boabele prinseră a se înmulţi, se 
făcură grămadă, umplură tot blidul, se 
revărsă şi pe jos. In mai puţină vreme cât 
ne trebuie nouă ca să depanăm povestea, 
boabele de orez aduse în dar de către 
mezin umplură întreaga colibă. Văduva 
ridică atunci capul spre cer şi strigă: 

— O, voi, judecători cereşti, aţi văzut 


ce mi-a 
adus de la petrecerea de nuntă fiecare 
din cei trei 


feciori ai mei! Rogu-vă din suflet: daţi 
fiecăruia 

răsplata cuvenită, după gândul ce 1-a 
avut fiecare 
pentru mine... 

Răsună un bubuit înfundat şi minunea 

se împlini. 

Feciorul cel mare, care nu adusese 
nimic mamei sale, se prefăcu în Dragonul 
Rahu, stăpân peste vârcolacii ce caută să 
înghită luna şi stelele de pe cer. 

Mijlociul îşi văzu torţa prefăcută într-o 
lumină veşnică, Soarele, şi i se încredința 
paza şi vegherea 

zilnică a acestei lumini, ca să fie 
împărţită după : dreptate tuturor 
pământenilor. 

lar mezinul, care adusese o părticică 
din prăjitura de nuntă, fu înălţat stăpân 
peste lună şi boabele de orez fără număr 
se prefăcură în alaiul stelelor, care 
împânzesc bolta. 

Aşa s-au născut, spun bătrânii din 
străvechea Lanka, soarele, luna şi stelele. 


POVESTE MEXICANĂ 


Cei doi puişori 


O GĂINĂ, pe nume Cotcodac, şi un 
cocoş, pe nume Cucurigu, aveau un 
puişor mic şi galben, ca aurul, pe nume 
Piupiu. Trăiră toţi trei fericiţi, până când 
se întâmplă ca tocmai pe acolo să treacă 
un uliu uriaş şi s-o fure pe găina 
Cotcodac. Rămas văduv, cocoşul îşi luă 
altă găină şi aceasta făcu un alt pui, 
negru, căruia îi dădu un nume lung, de 
răsfăţ, încât nimeni din ogradă nu izbutea 
să-l rostească: 
Puiulnostrucelnegruşidrăguţ. Aşa fusese 
voinţa mamei lui. 

Şi cum tuturor le era mai uşor să-l 
cheme pe Piupiu, numai el robotea pe 
acolo. 

Piupiu, fă una, Piupiu, fă alta! Toată 
lumea din ogradă mai degrabă îl ruga pe 
el să facă vreo treabă, decât pe frăţiorul 
lui, căci până să-i strige numele acela 
lung, trecea ziua toată. 

O şireată de vulpe, care dădea de 

mult târcoale 

pe-acolo, iată că-l prinde pe Piupiu şi vrea 
să fugă cu el. Dar deodată sar cu toţii şi 
aleargă pe urmele ei, strigând cât îi ţinea 
gura că Piupiu era în primejdie. De groaza 
atâtor orătănii, vulpea fugi înfricoşată, de 
scăpă şi puiul din gură. 

A doua zi, venindu-şi în fire, vulpea se 
întoarse si mai flămândă, ca să-şi încerce 
încă o dată norocul. In cale îi ieşi puiul cel 
negru cu nume lung, lung... îl înşfacă şi 
până strigă biata maică-sa că vulpea 1-a 
prins pe  Puiulnostrucelnegruşidrăguţ, 
vulpea îl şi înghiţise. 

Numele cel lung al puiului l-o fi scutit, 
ce-i drept, de muncă, dar i-a scurtat şi 
firul vieţii. 

